open-index/open-wikipedia-markdown huggingface dataset:
อันฟอร์กิฟเวน (เพลง)

"**อันฟอร์กิฟเวน**" () เป็นเพลงที่บันทึกโดยเกิร์ลกรุปเกาหลีใต้เลเซราฟิม ร่วมกับไนล์ ร็อดเจอร์ส และเป็นซิงเกิลหลักสำหรับสตูดิโออัลบั้มแรกในชื่อเดียวกัน วางจำหน่ายโดยซอร์ซมิวสิก เมื่อวันที่ 1 พฤษภาคม 2023 เพลงเวอร์ชันภาษาญี่ปุ่นวางจำหน่ายเมื่อวันที่ 23 สิงหาคม 2023 โดยเป็นซิงเกิลภาษาญี่ปุ่นชุดที่สองของกลุ่มโดยอีเอ็มไอเรเคิดส์และยูนิเวอร์แซลมิวสิกเจแปน

เพลงประสบความสำเร็จในเชิงพาณิชย์และขึ้นสู่อันดับสองในเซอร์เคิลดิจิทัลชาร์ตของเกาหลีใต้ เช่นเดียวกับสิบอันดับแรกในญี่ปุ่น มาเลเซีย สิงคโปร์ และไต้หวัน เวอร์ชันภาษาญี่ปุ่นขึ้นสู่อันดับสองในออริคอนซิงเกิลส์ชาร์ต และอันดับที่หกใน''บิลบอร์ด''เจแปนฮอต 100 เพลงยังได้รับการรับรองระดับแพลตตินัมจากยอดขายและระดับโกลด์จากการสตรีมในญี่ปุ่น

## เบื้องหลังและการวางจำหน่าย
วันที่ 16 มีนาคม 2023 ซอร์ซมิวสิกรายงานว่าเลเซราฟิมจะปล่อยอัลบั้มในต้นเดือนพฤษภาคม ต่อมาในวันที่ 3 เมษายน มีการยืนยันว่าสตูดิโออัลบั้มชุดแรกของกลุ่มจะใช้ชื่อว่า*อันฟอร์กิฟเวน* และวางจำหน่ายในวันที่ 1 พฤษภาคม  วันที่ 18 เมษายน รายชื่อเพลงได้รับการเผยแพร่โดยมี "อันฟอร์กิฟเวน" เป็นซิงเกิลหลัก วันที่ 24 เมษายน วิดีโอทีเซอร์ไฮไลต์เมดเลย์ได้รับการเผยแพร่ ทีเซอร์มิวสิกวิดีโอเผยแพร่ในวันที่ 28 และ 30 เมษายน เพลงปล่อยออกมาพร้อมกับอัลบั้มและมิวสิกวิดีโอในวันที่ 1 พฤษภาคม การวางจำหน่ายเพลงเวอร์ชันภาษาญี่ปุ่นประกาศเมื่อวันที่ 20 มิถุนายนว่าเป็นซิงเกิลภาษาญี่ปุ่นชุดที่สองของเลเซราฟิม เพลงวางจำหน่ายล่วงหน้าแบบดิจิทัลเมื่อวันที่ 8 สิงหาคม โดยมีอาโดะนักร้องชาวญี่ปุ่นมาร่วมร้อง

## มิวสิกวิดีโอ
มิวสิกวิดีโอกำกับโดย Yang Soon-sik ถูกปล่อยออกมาพร้อมกับเพลงโดยซอร์ซมิวสิก เมื่อวันที่ 1 พฤษภาคม มิวสิกวิดีโอ "แนวตะวันตก" ถ่ายทำในกรุงเทพฯ ประเทศไทย นำเสนอ "สมาชิก[สวม]หมวกคาวบอย" ด้วยฉากที่สลับระหว่าง "บาร์แนวตะวันตกกับลานจอดเฮลิคอปเตอร์" ในขณะเดียวกันก็มีสมาชิกคิม แช-ว็อน "ขี่ม้าขาวผ่านเมืองที่พังยับเยินกระโดดข้ามซากปรักหักพัง"

## การโปรโมต
ก่อนที่อันฟอร์กิฟเวนจะวางจำหน่ายในวันที่ 1 พฤษภาคม 2023 เลเซราฟิมได้จัดอีเวนต์สดบนยูทูบ เพื่อแนะนำอัลบั้มและเพลง รวมถึง "อันฟอร์กิฟเวน" และเพื่อสื่อสารกับแฟน ๆ ต่อมาพวกเธอได้แสดงในรายการเพลงสามรายการ ได้แก่ เอ็มเคานต์ดาวน์ของเอ็มเน็ต ในวันที่ 4 พฤษภาคม มิวสิกแบงก์ของเคบีเอส ในวันที่ 5 พฤษภาคม และอินกีกาโยของเอสบีเอส ในวันที่ 6 พฤษภาคม

## รางวัล

	

## รายชื่อเพลง
* **ซีดีซิงเกิล / ดิจิทัลดาวน์โหลด / สตรีมมิง** (เวอร์ชันญี่ปุ่น)
# "อันฟอร์กิฟเวน" (ร่วมกับไนล์ ร็อดเจอร์ส และอาโดะ) (เวอร์ชันญี่ปุ่น) – 3:03
# "แอนติแฟรไจล์" (เวอร์ชันญี่ปุ่น) – 3:04
# "จิวเวอร์รี่" (ผลิตโดยอิมาเสะ) – 2:43
* **ดีวีดี** (เวอร์ชันญี่ปุ่น – limited B)
# "อันฟอร์กิฟเวน" (เวอร์ชันญี่ปุ่น) (มิวสิกวิดีโอ)
# "อันฟอร์กิฟเวน" (เวอร์ชันญี่ปุ่น) (MV & jacket shoot sketch)

## ชาร์ต

### ชาร์ตประจำสัปดาห์

### ชาร์ตประจำเดือน

	
### ชาร์ตสิ้นปี

## การรับรอง

## ประวัติการวางจำหน่าย

## อ้างอิง

หมวดหมู่:เพลงของเลเซราฟิม
หมวดหมู่:เพลงในปี พ.ศ. 2566
หมวดหมู่:ซิงเกิลในปี พ.ศ. 2566
หมวดหมู่:เพลงภาษาเกาหลี
หมวดหมู่:ซิงเกิลในสังกัดไฮบ์
ไอโซทรอปี

**ไอโซทรอปี** (isotropy) หรือ **ไอโซทรอปิก** (isotropic) หมายถึงลักษณะที่คุณสมบัติทางกายภาพและทางเคมีของวัตถุไม่เปลี่ยนแปลงไปตามทิศทาง นั่นคือ ค่าต่าง ๆ ที่วัดได้ในทิศทางต่าง ๆ กันจะเหมือนกัน โดยทั่วไป ก๊าซ ของเหลว และสสารที่ไม่ใช่ผลึกทั้งหมดจะเป็นไอโซทรอปิก ส่วนพอลิคริสตัลลีน (เช่น โลหะ) จะเป็นกึ่งไอโซทรอปิก 

ไอโซทรอปีเป็นสมบติที่ตรงกันข้ามกับ แอนไอโซทรอปี คำจำกัดความที่แน่นอนขึ้นอยู่กับสาขาวิชาที่ใช้งาน รังสีไอโซทรอปิกจะมีความเข้มเท่ากันในทุกทิศทาง และสนามไอโซทรอปิกจะส่งผลเช่นเดียวกันกับอนุภาคโดยไม่คำนึงถึงการวางแนวเริ่มต้น ตัวกลางไอโซทรอปิกเมื่อเกิดการสั่นสะเทือนจะแผ่คลื่นออกมาในทุกทิศทางโดยมีความเร็วเท่ากัน นั่นคือความเร็วของการแพร่กระจายคลื่นจะไม่ขึ้นกับทิศทาง ในตัวกลางไอโซทรอปิก หน้าคลื่นจะตั้งฉากกับทิศการแผ่ของคลื่น

## หมายเหตุ


## อ้างอิง

หมวดหมู่:การกำหนดทิศทาง
หมวดหมู่:ผลิกศาสตร์
สุภาภัสสร์ ผลเจริญรัตน์

**สุภาภัสสร์ ผลเจริญรัตน์** (เกิด 28 พฤศจิกายน พ.ศ. 2550) ชื่อเล่น **แคนดี้** เป็นนักแสดงและนักร้องลูกครึ่งไทย-เวียดนาม เธอเป็นสมาชิกของบลิซ เกิร์ลกรุปสัญชาติไทย สังกัดบีอีซี มิวสิค

## การทำงาน
สุภาภัสสร์เข้าสู่วงการจากการร่วมแสดงในละครเรื่อง บัวแล้งน้ำ ทางช่องพีพีทีวี เมื่อปี พ.ศ. 2559 โดยรับบท จัตตาฬีร์ (วัยเด็ก) จากนั้นจึงได้ร่วมแสดงในละครพีเรียดเรื่อง สกาวเดือน ทางช่อง 7 เอชดี เมื่อปี พ.ศ. 2561 ในบทของ เพ็ญลักษณ์ ราชไมตรี (วัยเด็ก) นอกจากนี้เธอยังได้แสดงละครอีก 4 เรื่องคือ สายโลหิต ทางช่อง 7 เอชดี ในบทของ ดาวเรือง (วัยเด็ก) ซึ่งทำให้เธอเริ่มเป็นที่รู้จัก ตามด้วยละครเรื่อง ไฮโซสะออน โดยรับบทเป็น เมริศา (วัยเด็ก) ละครเรื่อง ชาติเสือพันธุ์มังกร ในบท ลี้เตียงจู (วัยเด็ก) และละครเรื่อง คุณหนูเรือนเล็ก โดยรับบทเป็น คุณหนูเรือนเล็ก/คุณหนูเรือนเศรษฐี

ในปี พ.ศ. 2562 สุภาภัสสร์ได้แสดงละครเรื่อง เพลิงพรางเทียน ทางช่อง 3 เอชดี โดยรับบทเป็น เทียนคำ/กลินท์ (วัยเด็ก) ปี พ.ศ. 2563 เธอได้แสดงในละครสั้นสะท้อนสังคม ฟ้ามีตา ตอน ศาลเตี้ย โดยรับบทเป็น นารี ต่อมาในปี พ.ศ. 2564 เธอได้แสดงภาพยนตร์เรื่องแรกคือเรื่อง เกม ล่า ฆ่า รอด โดยรับบท ไอรีน (วัยเด็ก) ในปี พ.ศ. 2565 เธอได้แสดงภาพยนตร์เรื่องที่ 2 คือเรื่อง แถวตรง แสบอีหลี รวมถึงได้แสดงละครเรื่อง ณ ขณะเหงา ทางช่องไทยพีบีเอส โดยรับบทเป็น ส้ม นอกจากนี้ในปีเดียวกันเธอยังได้เซ็นสัญญาเป็นนักแสดงหน้าใหม่ในสังกัดช่อง 3 เอชดี และได้ลงละครเรื่องแรกในฐานะนักแสดงช่องคือ​ กลเกมรัก​ ต่อมาในปี พ.ศ 2566 เปิดตัวละครเรื่องใหม่​ คือ​ เมื่อตะวันลับฟ้าก็จะเป็นเวลาของดวงดาว​ ต่อมาในปี พ.ศ. 2567 ได้เป็นศิลปินฝึกหัดในค่ายเพลงบีอีซี มิวสิค และในปี พ.ศ. 2568 ได้เปิดตัวเป็นศิลปินกลุ่มหญิงชื่อว่า บลิซ (Blyss) ร่วมกับอลิซา แอน ไฮน์ส และนีญ่า มากีลา มีผลงานเพลงแรกคือเพลง "Verified (ติ๊กถูก)"

## ผลงาน

### ละครโทรทัศน์

### เพลง

### รายการโทรทัศน์
* ไอดอล พาราไดซ์ − รัดเกล้า อามระดิษ, ปองกูล สืบซึ้ง, ปกรณ์ ฉัตรบริรักษ์, อิสริยะ ภัทรมานพ ร่วมกับ ปาฏลี ประเสริฐธีระชัย, ภาริตา บุญภักดีทวียศ, อิสซาเบล โคปิเต่, กันยากร นามบุญเรือง, ณัฐณิชา แสงมณี, ณิชารัศม์ ศักดิ์เกษมรัตน์, ณปภัช สัทราอริคม, เอมิกา เศรษฐศิริรัตน, ปนัสยา แอนเจลิก้า ดีมากด์

## รางวัล

## อ้างอิง

หมวดหมู่:นักแสดงชาวไทย
หมวดหมู่:นักแสดงหญิงชาวไทย
หมวดหมู่:นักแสดงสังกัดช่อง 3 เอชดี
หมวดหมู่:พุทธศาสนิกชนชาวไทย
หมวดหมู่:นักร้องหญิงชาวไทย

## แหล่งข้อมูลอื่น
แอนไอโซทรอปี

[thumb|200x200px| แอนไอโซทรอปี (เพียงเล็กน้อย) ของ[รังสีไมโครเวฟพื้นหลังของเอกภพ|รังสีไมโครเวฟพื้นหลังของเอกภาพที่วัดโดย WMAP]]
**แอนไอโซทรอปี** (anisotropy) หรือ **แอนไอโซทรอปิก** (anisotropic) เป็นสมบัติที่ตรงกันข้ามกับไอโซทรอปี โดยหมายถึงลักษณะที่สมบัติทางกายภาพและเคมีทั้งหมดหรือบางส่วนของวัตถุมีการเปลี่ยนแปลงแตกต่างกันไปในทิศทางต่าง ๆ เช่น กราไฟต์ ความแตกต่างของการนำไฟฟ้าในทิศทางต่าง ๆ อาจสูงถึงหลายพันเท่า และในทางดาราศาสตร์ รังสีไมโครเวฟพื้นหลังของเอกภพ ก็มีแอนไอโซทรอปีเล็กน้อยเช่นกัน มีปริมาณทางกายภาพจำนวนไม่น้อยที่อาจพบลักษณะความเป็นแอนไอโซทรอปิก เช่น โมดูลัสของแรงเฉือน สัมประสิทธิ์ของการขยายตัวจากความร้อน สภาพนำไฟฟ้า อัตราการละลายในกรด เป็นต้น

## หมายเหตุ


## อ้างอิง

หมวดหมู่:การกำหนดทิศทาง
หมวดหมู่:ผลิกศาสตร์
สันนิบาตผมแดง

"**สันนิบาตผมแดง**" () เป็นเรื่องสั้นเรื่องหนึ่งใน 56 เรื่องที่เกี่ยวกับเชอร์ล็อก โฮมส์ เขียนโดยอาร์เธอร์ โคนัน ดอยล์  ตีพิมพ์ครั้งแรกใน *[[นิตยสารสแตรนด์]]*ในเดือนสิงหาคม ค.ศ. 1891 วาดภาพประกอบโดยซิดนีย์ พาเก็ต โคนัน ดอยล์จัดให้ "สันนิบาตผมแดง" อยู่ในอันดับที่ 2 ของรายการเรื่องราวเกี่ยวกับโฮมส์ 12 เรื่องที่ชื่นชอบ และยังเป็นเรื่องสั้นลำดับที่ 2 จากทั้งหมด 12 เรื่องที่รวบรวมตีพิมพ์ในหนังสือรวมเรื่องสั้น *[[เชอร์ล็อก โฮมส์ ชุด การผจญภัย|เรื่องสั้นเชอร์ล็อก โฮมส์ ชุด การผจญภัย]]* ในปี ค.ศ. 1892

## เนื้อเรื่อง

จาเบซ วิลสัน (Jabez Wilson) เจ้าของโรงรับจำนำในกรุงลอนดอนมาขอคำปรึกษาจากเชอร์ล็อก โฮมส์และหมอวัตสัน ทั้งโฮมส์และวัตสันสังเกตว่าลูกความรายนี้มีผมสีแดง

วิลสันเล่าว่าเมื่อไม่กี่สัปดาห์ก่อน วินเซนต์ สปอลดิง (Vincent Spaulding) ผู้ช่วยหนุ่มของวิลสันชักชวนให้วิลสันไปสมัครงานตามโฆษณาทางหนังสือพิมพ์โดย "สันนิบาตผมแดง" ที่เสนองานที่ให้ค่าตอบแทนสูงเฉพาะสำหรับผู้สมัครชายที่มีผมสีแดงเท่านั้น เช้าวันรุ่งขึ้น วิลสันได้รับการว่าจ้างให้คัดลอก*[[สารานุกรมบริแทนนิกา]]* ซึ่งเขาได้รับค่าจ้าง 4 ปอนด์ต่อสัปดาห์ () งานนี้เป็นเพียงงานแต่ในนามที่ทำตามเจตจำนงของเศรษฐีชาวอเมริกาที่ต้องการสร้างสวัสดิการให้กับชายผมแดงอย่างเขา หลังจากผ่านไป 8 สัปดาห์ วิลสันเดินทางไปทำงานที่สำนักงาน แต่พบข้อความบนประตูที่ระบุว่าสันนิบาตผมแดงถูกล้มเลิกแล้ว วิลสันไปสอบถามกับเจ้าของห้องเช่าซึ่งก็ตอบมาว่าตนไม่เคยได้ยินเกี่ยวกับสันนิบาตผมแดงนี้มาก่อน

วิลสันอธิบายลักษณะของสปอลดิงตามที่โฮมส์ถาม หลังจากนั้นโฮล์มส์และวัตสันก็ไปสำรวจบริเวณโรงรับจำนำ โฮมส์อนุมานว่าจะมีอาชญากรรมที่กำลังจะเกิดขึ้นที่ธนาคารใกล้กับโรงรับจำนำ โฮล์มส์จึงนัดพบวัตสัน สารวัตรโจนส์ (Inspector Jones) แห่งสกอตแลนด์ยาร์ด และมิสเตอร์เมอร์รีเวทเทอร์ (Mr. Merryweather) ผู้อำนวยการธนาคารในคืนนั้น

ทั้งสี่เดินทางไปซ่อนตัวอยู่ในห้องนิรภัยของธนาคารที่มืดมิด เมอร์รีเวทเทอร์เผยว่าในห้องนิรภัยนี้มีเหรียญทองคำจำนวนมากที่ยืมมาจากธนาคารในฝรั่งเศส โฮมส์สันนิษฐานว่าอาชญากรมีประกาศจับชื่อจอห์น เคลย์ (John Clay) กำลังวางแผนขโมยเหรียญทองเหล่านี้ หลังจากรอนานกว่าหนึ่งชั่วโมง เคลย์และอาร์ชี (Archie) ผู้สมรู้ร่วมคิดที่มีผมสีแดงเข้ามาในห้องนิรภัยทางอุโมงค์ที่เจาะไว้ด้านล่างพื้นห้องนิรภัย ทั้งคู่ถูกจับโดยตำรวจที่ดักรออยู่

โฮมส์กลับมาที่ถนนเบเกอร์ และอธิบายลำดับและเหตุผลของเหตุการณ์ให้วัตสันฟัง อาร์ชีและสปอลดิงซึ๋งโฮมส์อนุมานได้ว่าเป็นเคลย์จากคำอธิบายลักษณะที่วิลสันให้ไว้ ได้สร้างสันนิบาตผมแดงเพื่อให้วิลสันยุ่งอยู่กับงานตลอดทั้งวัน เพื่อให้เคลย์สามารถขุดอุโมงค์จากห้องใต้ดินของโรงรับจำนำไปยังห้องนิรภัยของธนาคารได้

## ประวัติการตีพิมพ์
"สันนิบาตผมแดง" ตีพิมพ์ครั้งแรกในสหราชอาณาจักรใน*[[นิตยสารสแตรนด์]]*เมื่อเดือนสิงหาคม ค.ศ. 1891 และในสหรัฐอเมริกาในใน*นิตยสารสแตรนด์*ฉบับสหรัฐเมื่อเดือนกันยายน ค.ศ. 1891 ภาพวาดประกอบเนื้อเรื่อง 10 ภาพวาดโดยซิดนีย์ พาเก็ต ตีพิมพ์ใน*[[นิตยสารสแตรนด์]]* เรื่องสั้นถูกรวมในหนังสือรวมเรื่องสั้น *[[เชอร์ล็อก โฮมส์ ชุด การผจญภัย|เรื่องสั้นเชอร์ล็อก โฮมส์ ชุด การผจญภัย]]* ซีงตีพิมพ์ในเดือนตุลาคม ค.ศ. 1892

## อ้างอิงและบรรณานุกรม
;อ้างอิง

;บรรณานุกรม
* 
* 
* 

## แหล่งข้อมูลอื่น
*
*
*
* 

หมวดหมู่:เรื่องสั้นเชอร์ล็อก โฮมส์
โดฮาทาวเวอร์

**โดฮาทาวเวอร์** () หรือ **บุรจญ์โดฮา** (; Burj Doha) และชื่อเดิม **บุรจญ์กาตาร์** (Burj Qatar) และ **อาคารสูงสำนักงานโดฮา** (Doha High Rise Office Building) เป็นตึกสูงในย่านเวสต์เบย์ นครโดฮา ประเทศกาตาร์ ในเดือนตุลาคม 2012 อาคารได้รับรางวัลตึกระฟ้าซีทีบูยูเอชสำหรับ "ตึกสูงที่ดีที่สุดในโลก" (Best Tall Building Worldwide) จาก CTBUH อาคารใช้งานเป็นสำนักงาน สร้างขึ้นด้วยงบประมาณ 125 ล้านดอลล่าร์สหรัฐ เป็นผลงานออกแบบโดย ฌอง นูแวล ชาวฝรั่งเศส และมีความสูง , 46 ชั้น 

ในปี 2004 โครงการริเริ่มขึ้นครั้งแรกภายใต้ชื่อ *อาคารสูงสำนักงานโดฮา* (Doha High Rise Office Building) และเมื่อสร้างแล้วเสร็จในปี 2012 ได้แบรนด์ตนเองเป็น *บุรจญ์โดฮา* (Burj Doha) โดยเจ้าของอาคาร เชกซาอุด บิน มุฮัมมัด อัลตานี

สาธารณชนชี้ว่าอาคารมีรูป "เหมือนองคชาต" ซึ่งสื่อโดยอ้อมผ่านการที่นูแวลเรียกว่าเป็น "ความสามารถในการสืบพันธุ์ของชาย ที่ปรากฏออกมาอย่างเต็มเปี่ยม" ("fully assumed virility")

อาคารออกแบบโดยสถาปนิก ฌอง นูแวล ชาวฝรั่งเศส และมีความสูง 46 ชั้นเหนือพื้นดิน, 3 ชั้นใต้ดิน และมีพื้นที่สุทธิราว 110,000&nbsp;ม2 อาคารไม่มีแก่นกลาง ทำให้มีพื้นที่ใช้สอยเพิ่มขึ้น การออกแบบของอาคารมีความแตกต่างจากอาคารอื่น โดยเป็นตึกระฟ้าแรกที่ใช้เสาภายในเป็นคอนกรีตเสริมแรง ไขว้กันในทางไดอากริด (internal reinforced concrete diagrid columns) เป็นรูปตัวเอ๊กซ์ (X) ที่เชื่อมต่อกับฟาซาดทรงกระบอกภายนอก การออกแบบนี้สื่อถึงวัฒนธรรมท้องถิ่น โดยเชื่อมต่อการออกแบบสมัยใหม่กับอิสลามโบราณ (มัชราบิยา)

อาคารนี้เป็นของเชก ซาอุด บิน มูฮัมเม็ด อัลตานี และบริหารโดยเครือฮามัด บิน ซาอุด (Hamad Bin Saoud Group) ปัจจุบันสูงเป็นอันดับหกของประเทศ

## ลักษณะ
อาคารมีคสามสูง , 46 ชั้น แก่นกลางเพื่อการบริการ (service core) นั้นอยู่เฉียงออกจากตรงกลางพอดีไปเล็กน้อยเพื่อเพิ่มพื้นที่ใช้สอยสูงสุด 

รูปทรงกระบอกนี้คล้ายคลึงกับอาคารสำนักงานของนูแวล ตอร์เรกลอรีเยส ในบาร์เซโลนา ซึ่งเป็นแรงบันดาลใจเชิงแนวคิดของอาคารโดฮาทาวเวอร์ ส่วนที่ต่างออกมาของอาคารนี้คือฟาซาดซึ่งออกแบบให้เข้ากับสภาพของท้องถิ่น โดยออกแบบให้มีบรีสโซเลย์ "สร้างจากลวดลายหลายชั้นซ้อนกัน ชวนให้นึกถึงบานหน้าต่างแบบอิสลามที่ใช้กันแดดให้กับอาคาร"

## รางวัล
ซีทีบียูเอช (Council on Tall Buildings and Urban Habitat) ขึ้นชื่อให้อาคารนี้เป็นตึกสูงที่ดีที่สุดในตะวันออกกลางและแอฟริกาเหนือในปี 2012 it และชื่นชมการนำเอา "ลวดลายอิสลามโบราณ" มาใช้ในการออกแบบ

ในงานรางวัลสถาปนิกตะวันออกกลาง (Middle East Architect Awards) ประจำปี 2012 อาคารได้รับรางวัล "โครงการแห่งปีโดยภาพรวม" ("Overall Project of the Year") และในโอกาสเดียวกันนี้ นูแวลยังได้รับแบบจำลองย่อส่วนของอาคาร ที่ทำมาเป็นพิเศษแก่เขา

## อ้างอิง

## แหล่งข้อมูลอื่น
*
*
*
อมัลเทีย

**แอมัลเทีย** (Amalthea) อาจหมายถึง

* แอมัลเทีย (เทพปกรณัม) - นิมฟ์ในตำนานกรีก
* แอมัลเทีย (ดาวบริวาร) - ดวงจันทร์ของดาวพฤหัสบดี
* 113 แอมัลเทีย - ดาวเคราะห์น้อย
ซิตี้ฮันเตอร์ สายลับ คาสโนเวอร์

***ซิตี้ฮันเตอร์ สายลับ คาสโนเวอร์*** (; ) เป็นภาพยนตร์ฝรั่งเศสแนวสุขนาฏกรรมโลดโผนในปี พ.ศ. 2561 กำกับโดย Philippe Lacheau ซึ่งยังเป็นผู้เขียนบทภาพยนตร์ร่วมกับ Julien Arruti และ Pierre Lacheau ดัดแปลงมาจากซีรีส์มังงะและอนิเมะญี่ปุ่นเรื่อง *[[ซิตี้ฮันเตอร์]]* (รู้จักในชื่อ *Nicky Larson* ในประเทศฝรั่งเศส) ผลงานของสึกาซะ โฮโจ ผู้อนุมัติการดัดแปลงเป็นภาพยนตร์หลังจากได้อ่านบทภาพยนตร์ ภาพยนตร์นำแสดงโดย Philippe Lacheau, Élodie Fontan, Tarek Boudali และ Julien Arruti ในบทตัวละครหลัก ร่วมด้วย Didier Bourdon, Kamel Guenfoud, Sophie Mousel และพาเมลา แอนเดอร์สัน ในบทตัวละครสมทบ ออกฉายในประเทศฝรั่งเศสเมื่อวันที่ 6 กุมภาพันธ์ พ.ศ. 2562 และออกฉายในประเทศไทยในวันที่ 14 มีนาคม พ.ศ. 2562

## ดูเพิ่ม
* *[[ซิตี้ฮันเตอร์]]*

## อ้างอิง

## แหล่งข้อมูลอื่น
* Official press kit of ''Nicky Larson et le Parfum du Cupidon''
* *[https://www.unifrance.org/film/45506/nicky-larson Nicky Larson et le Parfum de Cupidon]* on *[[Unifrance]]*
* *[http://www.allocine.fr/film/fichefilm_gen_cfilm=257514.html%20Allociné Nicky Larson et le Parfum de Cupidon]* on *[[Allociné]]*
* 
* *[https://www.youtube.com/watch?v=WqXoQx4Dits Philippe Lacheau and Tsukasa Hojo (北条 司) at Comic-Con Paris 2018]*

หมวดหมู่:ภาพยนตร์ที่ออกฉายในปี พ.ศ. 2561
หมวดหมู่:ซิตี้ฮันเตอร์
หมวดหมู่:ภาพยนตร์ที่มีฉากในประเทศฝรั่งเศส
การท่องเที่ยวในประเทศออสเตรเลีย

[thumb|นักโต้คลื่นใน[โกลด์โคสต์ (รัฐควีนส์แลนด์)|โกลด์โคสต์ ที่ภาพลักษณ์ระดับโลกอันโดดเด่นของการท่องเที่ยวออสเตรเลียมุ่งเน้นไปที่ชายหาด ซึ่งเป็นส่วนสำคัญของเอกลักษณ์ประเทศออสเตรเลีย]]
[thumb|การขับรถบน[ทางหลวงลาสซีเตอร์ใกล้อุทยานแห่งชาติอุลูรู-เคเต จูตา ในนอร์เทิร์นเทร์ริทอรี]]
[thumb|[หมู่เกาะวิตซันเดย์ในรัฐควีนส์แลนด์]]
[thumb|ลานสกีบน[ภูเขาฮอตแธม ซึ่งตั้งอยู่ในรัฐวิกทอเรีย]]
[thumb|ชายหาด[เกาะเกรตเคปเปล]]

**การท่องเที่ยวในประเทศออสเตรเลีย**เป็นส่วนสำคัญของเศรษฐกิจออสเตรเลีย ซึ่งประกอบด้วยผู้มาเยือนทั้งในและต่างประเทศ โดยออสเตรเลียเป็นประเทศที่มีผู้มาเยือนมากเป็นอันดับที่สี่สิบของโลกตามข้อมูลขององค์การการท่องเที่ยวโลก ในปีงบประมาณ 2018/19 การท่องเที่ยวเป็นการส่งออกที่ใหญ่เป็นอันดับสี่ของประเทศออสเตรเลีย และในช่วงทศวรรษที่ผ่านมาก็เติบโตเร็วกว่าการเติบโตของผลิตภัณฑ์มวลรวมในประเทศ ซึ่งในเวลานั้นคิดเป็น 3.1 เปอร์เซ็นต์ของผลิตภัณฑ์มวลรวมในประเทศของออสเตรเลียซึ่งสร้างมูลค่า 60.8 พันล้านดอลลาร์ออสเตรเลียให้แก่เศรษฐกิจของประเทศ

ในปีปฏิทินจนถึงเดือนธันวาคม ค.ศ. 2019 มีนักท่องเที่ยวต่างชาติ 8.7 ล้านคนในประเทศออสเตรเลีย การท่องเที่ยวจ้างงาน 666,000 คนในออสเตรเลียเมื่อ ค.ศ. 2018–2019 ซึ่งเป็น 1 ใน 21 ของแรงงานทั้งหมด คนที่ทำงานด้านการท่องเที่ยวประมาณ 48 เปอร์เซ็นต์เป็นพนักงานประจำ และ 54 เปอร์เซ็นต์เป็นผู้หญิง นอกจากนี้ การท่องเที่ยวยังมีส่วนสนับสนุน 8.2 เปอร์เซ็นต์ของรายได้จากการส่งออกทั้งหมดของออสเตรเลียใน ค.ศ. 2018–2019

จุดหมายปลายทางยอดนิยมของประเทศออสเตรเลีย ได้แก่ เมืองชายฝั่งอย่างซิดนีย์, บริสเบน และเมลเบิร์น รวมถึงจุดหมายปลายทางที่มีชื่อเสียงอื่น ๆ ประกอบด้วยภูมิภาครัฐควีนส์แลนด์ อย่างโกลด์โคสต์ และเกรตแบร์ริเออร์รีฟ ซึ่งเป็นพืดหินใต้น้ำที่ใหญ่ที่สุดในโลก ส่วนสถานที่ยอดนิยมอื่น ๆ ได้แก่ โขดหินอุลูรู, ชนบทออสเตรเลีย และดินแดนแทสเมเนีย นอกจากนี้ ความหลากหลายทางชีวภาพที่เป็นเอกลักษณ์ของออสเตรเลียยังเป็นอีกจุดสำคัญที่น่าสนใจในการท่องเที่ยวของประเทศ

## แนวโน้ม
แม้จะมีความท้าทายทางเศรษฐกิจทั่วโลกและภัยพิบัติทางธรรมชาติใน ค.ศ. 2010–2011 แต่การเติบโตของการท่องเที่ยวของประเทศออสเตรเลียได้รับการสนับสนุนจากการบริโภคที่เพิ่มขึ้น (เพิ่มขึ้น 4.4 เปอร์เซ็นต์ในช่วงสองสามปีที่ผ่านมา ส่วนใหญ่เนื่องมาจากจำนวนนักท่องเที่ยวต่างชาติที่เพิ่มขึ้น) และจากค่าเงินดอลลาร์ออสเตรเลียที่แข็งค่า ใน ค.ศ. 2010–2011 มีผู้พักอาศัยในระยะสั้นออกจากออสเตรเลียเป็นประวัติการณ์ถึง 7.4 ล้านคน โดยเพิ่มขึ้น 9.9 เปอร์เซ็นต์จาก ค.ศ. 2009–2010 ซึ่งการบริโภคของนักท่องเที่ยวในประเทศขยายตัวน้อยกว่าครึ่งหนึ่งของนักท่องเที่ยวต่างชาติใน ค.ศ. 2010–11 (เพิ่มขึ้น 2.1 เปอร์เซ็นต์โดยเทียบกับ 4.4 เปอร์เซ็นต์)

## อ้างอิง

## แหล่งข้อมูลอื่น

* Information About Australian Holidays & Travel
* Tourism Australia
* Tourism Research Australia
* Department of Home Affairs
* Austrade - Tourism
ราสมุส บาร์โทลิน

**ราสมุส บาร์โทลิน** (, 13 สิงหาคม 1625 – 4 พฤศจิกายน 1698) หรือชื่อภาษาละตินว่า **เอรัสมุส บาร์โทลินุส** (Erasmus Bartholinus) เป็นแพทย์และนักไวยากรณ์ ชาวเดนมาร์ก

## ชีวประวัติ
ราสมุส บาร์โทลินเกิดที่เมืองรอสกิลด์ เมื่อ 13 สิงหาคม 1625 โดยมีพ่อคือแคสปาร์ บาร์โทลิน (1585–1629) เป็นแพทย์ และ แม่คือแอนแน ฟิงเกอ ซึ่งเป็นลูกสาวของทอแมส ฟิงเกอ นักคณิตศาสตร์

ส่วนหนึ่งของการศึกษาของเขาได้เดินทางไปที่ต่าง ๆ ในยุโรปเป็นเวลา 10 ปี เขาเคยได้อาศัยอยู่ทั้งในฮอลันดา อังกฤษ ฝรั่งเศส และ อิตาลี ในปี 1647 เขาได้รับปริญญาโทจากมหาวิทยาลัยโคเปนเฮเกน ในปี 1654 เขาได้รับปริญญาเอกจากมหาวิทยาลัยปาโดวา

เขาเป็นศาสตราจารย์ที่มหาวิทยาลัยโคเปนเฮเกน เริ่มแรกเรียนวิชาเรขาคณิต และต่อมาจึงเรียนแพทย์ เขายังเป็นหัวหน้าโรงเรียนแพทย์ บรรณารักษ์ และอธิการบดีอีกด้วย ในปี 1657 เขาได้เขียนหนังสือไวยากรณ์ ภาษาเดนมาร์ก ชุดแรก *De studio lingvæ danicæ* เป็นภาษาละติน

เขาเป็นที่รู้จักจากการค้นพบการหักเหสองแนว ของลำแสงโดยแคลไซต์ แม้ว่าเขาจะตีพิมพ์คำอธิบายที่ถูกต้องของปรากฏการณ์นี้ แต่ก็ไม่สามารถอธิบายได้ดีนักเนื่องจากคุณสมบัติทางกายภาพของแสงยังไม่เป็นที่เข้าใจกันดีนักในยุคนั้น หลังจากนั้นปรากฏการณ์นี้จึงได้รับการอธิบายโดยโดยใช้แนวคิดความเป็นคลื่นของแสงในปี 1801

## อ้างอิง

หมวดหมู่:บุคคลที่เสียชีวิตในปี พ.ศ. 2241
หมวดหมู่:บุคคลที่เกิดในปี พ.ศ. 2168
หมวดหมู่:ศิษย์เก่าจากมหาวิทยาลัยโคเปนเฮเกน
หมวดหมู่:แพทย์ชาวเดนมาร์ก
สโมสรฟุตบอลแมนเชสเตอร์ยูไนเต็ดในฤดูกาล 1974–75

ฤดูกาล 1974–75 เป็นฤดูกาลที่ 73 ของแมนเชสเตอร์ยูไนเต็ดในฟุตบอลลีก และเป็นครั้งแรกของพวกเขาในฐานะทีมดิวิชัน 2 นับตั้งแต่ฤดูกาล 1937–38 หลังจากตกชั้นจากดิวิชัน 1 เมื่อจบฤดูกาลที่แล้ว

คณะกรรมการบริหารยังคงเชื่อมั่นในตัวผู้จัดการทีมทอมมี ด็อคเคอร์ตี แม้ว่ายูไนเต็ดจะตกชั้นก็ตาม และเขาก็พาทีมกลับสู่ดิวิชัน 1 ทันทีโดยพายูไนเต็ดคว้าแชมป์ดิวิชัน 2 แม้จะเป็นลีกดิวิชัน 2 แต่ผู้ชมในบ้านของพวกเขาเฉลี่ย 47,781 คนก็ยังสูงที่สุดในประเทศในฤดูกาลนั้น

ด็อคเคอร์ตีสร้างทีมขึ้นใหม่โดยผสมนักเตะเก่าอย่างอเล็กซ์ สเต็ปนีย์ ผู้รักษาประตูมากประสบการณ์, วิลลี มอร์แกน กัปตันทีม, ลู มาคารี, แซมมี แมคอิลรอย เข้ากับนักเตะใหม่อย่าง สจ๊วต เพียร์สัน และนักเตะดาวรุ่งจากทีมเยาวชนอย่างอาร์เธอร์ อัลบิสตันรวมทั้งจัดการขายและปล่อยนักเตะซึ่งไม่ได้อยู่ในแผนการทำทีมของเขา เช่นจอร์จ เกรแฮม, ไบรอัน คิดด์ รวมไปถึงจอร์จ เบสต์ ปีกซูเปอร์สตาร์ของทีมด้วย

## อ้างอิง

หมวดหมู่:ฤดูกาลของสโมสรฟุตบอลแมนเชสเตอร์ยูไนเต็ด
วัดปทุมธาราม (จังหวัดชัยนาท)

**วัดปทุมธาราม** เป็นวัดราษฎร์สังกัดคณะสงฆ์มหานิกาย ตั้งอยู่ในตำบลหนองบัว อำเภอวัดสิงห์ จังหวัดชัยนาท 

วัดปทุมธาราม เดิมชื่อว่า **วัดหนองบัว** เนื่องจากหมู่บ้านนี้มีหนองน้ำและมีบัวหลวงมากมาย ผู้สร้างวัดคือ สมเด็จเจ้าเถื่อน สมเด็จพร กับขรัวยายไข่ ตั้งวัดเมื่อ พ.ศ. 2365 ได้รับพระราชทานวิสุงคามสีมาครั้งหลังวันที่ 10 กุมภาพันธ์ พ.ศ. 2521

อาคารเสนาสนะที่สำคัญ ได้แก่ วิหารที่ประดิษฐานพระพุทธรูป รูปเหมือนหลวงปู่ศุข กรมหลวงชุมพรเขตอุดมศักดิ์ หลวงพ่อจาดอดีตเจ้าอาวาส ด้านหน้าวิหารมีพระพุทธรูปปางประทานพรสีทององค์ใหญ่ พระมหาธาตุเจดีย์ศรีชัยนาท เป็นเจดีย์ที่ใหญ่ที่สุดของจังหวัดชัยนาท สร้างขึ้นเพื่อพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตร ทรงครองราชย์สมบัติครบ 50 ปี เพื่ออัญเชิญพระบรมสารีริกธาตุ และพระธาตุของพระอรหันต์สาวกไปบรรจุอยู่ ณ บุษบกยอดพระเจดีย์ ปูชนียวัตถุอื่นมีพระร่วงเลิศฤทธิ์ และพระพุทธวงศ์ 28 พระองค์ ประดิษฐานอยู่ในองค์เจดีย์ บานประตูหน้าต่างแกะสลักเป็นรูปสัตว์หิมพานต์สีทอง ทางขึ้น 8 ทิศ เป็นบันไดนาค

## อ้างอิง

ปทุมธาราม
วัดโนนธาตุงาม

**วัดโนนธาตุงาม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลผักปัง อำเภอภูเขียว จังหวัดชัยภูมิ

วัดโนนธาตุงามตั้งวัดเมื่อ พ.ศ. 2483 สิ่งก่อสร้างที่สำคัญคือ ธาตุ 2 องค์ตั้งอยู่ห่างกันประมาณ 25.5 เมตร ปัจจุบันธาตุองค์ใหญ่พังทลายเหลือเพียงครึ่งองค์ ส่วนองค์เล็กยังคงสภาพรูปลักษณะศิลปกรรมให้เห็นอยู่บ้าง ส่วนปูนที่ฉาบกระเทาะออกเป็นส่วนใหญ่ รูปแบบศิลปกรรมเป็นธาตุแบบท้องถิ่นที่เรียกว่าเจดีย์ลาว อายุสมัยน่าจะอยู่ในช่วงปลายอยุธยาหรือต้นรัตนโกสินทร์ 

ธาตุองค์ที่ 1 เป็นธาตุก่อด้วยอิฐสอดินฉาบปูนและมีปูนปั้นประดับด้านนอกสภาพองค์ธาตุยังค่อนข้างสมบูรณ์ แต่ปูนปั้นประดับหลุดร่อนเกือบหมดเหลือเพียงปูนปั้นกลีบบัวหงายประดับอยู่บางส่วน ส่วนฐานจมดินลักษณะองค์ธาตุเป็นรูปสี่เหลี่ยมจัตุรัสขนาด 1.20 เมตร สูงประมาณ 2.70 เมตร รอบองค์ธาตุมีอิฐเรียงอยู่ที่ระดับพื้นดินเป็นรูปสี่เหลี่ยมผืนผ้าคล้ายเป็นพื้นฐานรองรับอีกชั้นหนึ่ง ขนาดกว้าง 3.50 เมตร ยาว 8.50 เมตร มีร่องรอยของใบเสมาหินปักเป็นกลุ่ม กลุ่มละ 3 ใบ ทุกด้านและที่มุมฐานทั้ง 4 ส่วนธาตุองค์ที่ 2 ลักษณะเป็นธาตุทรงสี่เหลี่ยมจัตุรัส ก่อด้วยอิฐสอดิน สภาพค่อนข้างชำรุดหักพังไม่เห็นรูปแบบเดิมที่ชัดเจน ไม่สามารถบอกได้ว่ามีการฉาบปูนด้านนอกหรือไม่ ขนาดขององค์ธาตุ กว้างและยาว 1.90 เมตร ส่วนสูงที่เหลืออยู่ประมาณ 2.20 เมตร

## อ้างอิง

โนนธาตุงาม
หมวดหมู่:โบราณสถานในจังหวัดชัยภูมิ
หมวดหมู่:อำเภอภูเขียว
แคนดี้ (บริษัท)

**แคนดี้** เป็นบริษัทผู้ผลิตเครื่องใช้ไฟฟ้าภายในบ้านของอิตาลีและเป็นบริษัทในเครือของไฮเออร์ บริษัทผู้ผลิตเครื่องใช้ไฟฟ้าภายในบ้านข้ามชาติของจีน

## ประวัติ
ย้อนกลับไปในปี ค.ศ. 1945 Eden Fumagalli Mechanical Workshop ในมอนซา ซึ่งเป็นผู้ผลิตเครื่องมือเครื่องจักร ได้ออกแบบ *Model 50* ซึ่งเป็นเครื่องซักผ้าสัญชาติอิตาลีเครื่องแรก ซึ่งเปิดตัวอย่างเป็นทางการที่งานแสดงสินค้ามิลานในปี ค.ศ. 1946 ในปีเดียวกันนั้น บริษัทแคนดี้ได้ก่อตั้งขึ้น

ธุรกิจเกี่ยวกับเครื่องใช้ไฟฟ้าภายในครัวเรือนเริ่มขึ้นเมื่อเอ็นโซ 1 ใน 3 พี่น้องตระกูลฟูมากัลลี ส่งไปรษณีย์มาจากสหรัฐอเมริกาเพราะเขาตกเป็นเชลยศึก โดยเป็นภาพวาดเครื่องซักผ้าแบบคร่าว ๆ นิโซ พี่ชาย/น้องชายของเขาเริ่มต้นการผลิตเครื่องใช้ไฟฟ้าร่วมกับ เอเดน พ่อของพวกเขา ซึ่งทำหน้าที่ออกแบบ พัฒนา และผลิตเครื่องซักผ้า เป็ปปิโน น้องชายคนเล็กเป็นผู้วางโครงสร้างการบริหารและการจัดการของบริษัท

## การสนับสนุนกีฬา
### ฟอร์มูล่าวัน
เป็นส่วนหนึ่งของการขยายธุรกิจระหว่างประเทศของแคนดี้ ในคริสต์ทศวรรษที่ 1970 บริษัทตัดสินใจสนับสนุนทีมรถแข่งฟอร์มูล่าวัน ในช่วงกลางของฤดูกาล 1979 แคนดี้กลายเป็นผู้สนับสนุนทีมไทเรลล์ ซึ่งมีนักแข่งคือ Jean-Pierre Jarier และ Didier Pironi ไทเรลล์ประสบความสำเร็จในปี ค.ศ. 1979 โดยจบอันดับที่ 4 ในประเภททีมผู้สร้าง และ แคนดี้ยังคงเป็นผู้สนับสนุนทีมในฤดูกาล 1980 ในฤดูกาล 1981 แคนดี้เป็นผู้สนับสนุนทีม Toleman และเป็นผู้สนับสนุนทีม Ligier ในเวลาต่อมา แต่ในที่สุดก็ถอนตัวออกจากเอฟวัน

### สโมสรฟุตบอลลิเวอร์พูล
แคนดี้เป็นสปอนเซอร์เสื้อแข่งให้กับลิเวอร์พูลระหว่างปี ค.ศ. 1988 ถึง ค.ศ. 1992 โดยเปิดตัวครั้งแรกในเอฟเอแชริตีชีลด์ ปี 1988 ซึ่งพวกเขาชนะวิมเบิลดัน 2-1 และเป็นสปอนเซอร์เมื่อลิเวอร์พูลคว้าแชมป์ลีกในปี ค.ศ. 1990 และในช่วงภัยพิบัติฮิลส์โบโรในปี ค.ศ. 1989 แคนดี้ปรากฏครั้งสุดท้ายบนเสื้อแข่งของลิเวอร์พูลเมื่อวันที่ 9 พฤษภาคม ค.ศ. 1992 เมื่อพวกเขาเอาชนะซันเดอร์แลนด์ในเอฟเอคัพ รอบชิงชนะเลิศ 1992 โดยลิเวอร์พูลได้สปอนเซอร์ระยะยาวอย่างคาร์ลสเบิร์ก ซึ่งเป็นเบียร์สัญชาติเดนมาร์ก

## ปัจจุบัน
ทุกวันนี้ เครื่องใช้ไฟฟ้าภายในบ้านของแคนดี้ เป็นที่รู้จักมากขึ้นผ่านการทำการตลาดอย่างต่อเนื่องของแบรนด์ฮูเวอร์ และเคลวิเนเตอร์ เช่นเดียวกับในยุโรป แคนดี้มีโรงงานผลิตในอิหร่าน แคนดี้เพิ่งเข้าสู่ตลาดสมาร์ทโฮมด้วยการเปิดตัว Candy Bianca ซึ่งเป็นแอพที่ควบคุมเครื่องใช้ฟฟ้าภายในบ้านด้วยเสียง

เมื่อวันที่ 28 กันยายน ค.ศ. 2018 มีการประกาศว่า ไฮเออร์ บริษัทข้ามชาติของจีนได้เข้าซื้อกิจการของ ฮูเวอร์ แคนดี้ กรุ๊ป

## อ้างอิง

หมวดหมู่:บริษัทของอิตาลี
หมวดหมู่:การควบรวมและเข้าซื้อกิจการในปี พ.ศ. 2561
หมวดหมู่:บริษัทอิตาลีที่ก่อตั้งในปี พ.ศ. 2488
ยาลือฮือยึค

**ยาลือฮือยึค** () เป็นเมืองและอำเภอของจังหวัดคอนยา ภูมิภาคอานาโตเลียกลาง ประเทศตุรกี รายงานจากสำมะโน ค.ศ. 2000 อำเภอนี้มีประชากร 5,575 คน ในจำนวนนี้มี 5,330 คนอาศัยอยู่ในเมืองยาลือฮือยึค

## อ้างอิง

## ข้อมูล
* 

## แหล่งข้อมูลอื่น
* District municipality's official website 
* Local news portal of Yalıhüyük 
* Local Community portal of Yalıhüyük 

## อื่น ๆ
* Personality local website
ปริซึมวอลลัสตัน

right|frame|ปริซึมวอลลัสตัน
**ปริซึมวอลลัสตัน** (Wollaston prism) เป็นอุปกรณ์ทางแสงที่คิดค้นโดยวิลเลียม ไฮด์ วอลลัสตัน ใช้เป็นโพลาไรเซอร์ โดยจะทำการสุ่มแบ่งแสงโพลาไรซ์หรือไม่โพลาไรซ์ออกเป็นลำแสงโพลาไรซ์แบบเส้นตรงสองลำตั้งฉากกัน

ปริซึมวอลลัสตันประกอบขึ้นจากปริซึมสองอันวางตั้งฉากกัน ซึ่งโดยทั่วไปแล้วทำขึ้นจากแคลไซต์ โดยเชื่อมส่วนฐานของปริซึมสามเหลี่ยมมุมฉากสองอันที่มีแกนลำแสงตั้งฉากกัน แสงจะแยกออกจากกันหลังจากออกจากปริซึมและได้ลำแสงโพลาไรซ์ 2 ลำ มุมเบี่ยงเบนถูกกำหนดโดยมุมลิ่มของปริซึมและความยาวคลื่น ปริซึมชนิดนี้ที่มีจำหน่ายทั่วไปมีมุมเบี่ยงเบนตั้งแต่น้อยกว่า 1° ไปจนถึงประมาณ 45°

## อ้างอิง

## แหล่งอ่านเพิ่มเติม
* Spie.org คุณสมบัติโพลาไรเซชันของปริซึมและตัวสะท้อนแสง 3.1.7 ปริซึมโพลาไรซ์ของวอลลัสตัน   
* Azooptics.com Wollaston Prism - คำจำกัดความและการประยุกต์ใช้   
* Hyperphysics.phy Wollaston Prism

หมวดหมู่:โพลาไรเซชัน
หมวดหมู่:ปริซึม
เรือกอนเตดีซาโวยา

***กอนเตดีซาโวยา*** (; ) เป็นเรือเดินสมุทรสัญชาติอิตาลีที่สร้างขึ้นในปี ค.ศ. 1932 โดยอู่ต่อเรือ Cantieri Riuniti dell'Adriatico เมืองตรีเยสเต

*กอนเตดีซาโวยา* เดิมได้รับคำสั่งซื้อสำหรับสายการเดินเรือลอยด์ ซาโบโด (Lloyd Sabaudo) อย่างไรก็ตาม หลังจากการควบรวมกิจการกับสายการเดินเรือนาวีกาซีโอเนเจเนราเลอีตาเลียนา (Navigazione Generale Italiana) เรือก็สร้างเสร็จสมบูรณ์สำหรับสายการเดินเรืออีตาเลียฟลอตเตรีอูนีเต (Italia Flotte Riunite) ที่เพิ่งก่อตั้งขึ้นใหม่ และยังได้สร้างเรือ เอสเอส ''เร็กซ์'' (SS *Rex*) ซึ่งเป็นเรือที่มีลักษณะคล้ายกันแต่มีขนาดที่ใหญ่กว่าเล็กน้อย สร้างเสร็จก่อน *กอนเตดีซาโวยา* เพียง 2 เดือน 

*กอนเตดีซาโวยา* มีการตกแต่งและรูปลักษณ์ที่ทันสมัยกว่า *[[เอสเอส เร็กซ์|เร็กซ์]]* และยังเป็นเรือลำแรกที่ติดตั้งตัวปรับเสถียรภาพไจโรสโคป

## ประวัติ
ในเดือนพฤศจิกายน ค.ศ. 1932 ได้เดินทางเที่ยวปฐมฤกษ์ไปยังนครนิวยอร์ก  เรือลำนี้ไม่เคยสร้างสถิติการข้ามมหาสมุทรแอตแลนติก โดยทำความเร็วได้สูงสุดที่ 27.5 นอต (31.6 ไมล์ต่อชั่วโมง) ในปี 1933

*กอนเตดีซาโวยา* มีลักษณะพิเศษอย่างหนึ่งที่ออกแบบมาเพื่อเพิ่มจำนวนผู้โดยสาร คือการติดตั้งไจโรสโคปขนาดใหญ่จำนวน 3 ตัว เพื่อต้านการเอียงของเรือ ได้รับการออกแบบมาเพื่อลดการเอียงของเรือ อันเป็นปัญหาหลักที่เกิดขึ้นอย่างต่อเนื่องในระหว่างการเดินทางข้ามมหาสมุทรแอตแลนติกเหนือ ซึ่งส่งผลกระทบต่อสายการเดินเรืออื่นๆ ทั้งหมด แต่ในความเป็นจริงไจโรสโคปได้ทำให้เรือ "เอียงค้าง" อย่างน่ารำคาญเมื่อเรืออยู่บนขีดจำกัดสูงสุดของการเอียง 

ในปี 1931 เมลกีออร์เร เบกา (Melchiorre Bega) สถาปนิกชาวอิตาลี ได้รับมอบหมายให้ออกแบบแผนผังและการตกแต่งภายในของ *กอนเตดีซาโวยา* เบก้า เป็นที่รู้จักกันดีในด้านการออกแบบร้านค้า ร้านกาแฟ และโรงแรมที่ทันสมัย 

thumb|''กอนเตดีซาโวยา'' กำลังถูกแยกชิ้นส่วนในปี 1950
*กอนเตดีซาโวยา* ถูกดึงออกจากบริการสายการพาณิชย์ในปี 1940 เพื่อให้บริการในช่วงสงคราม  เรืออับปางลงในปี 1943 และแม้จะถูกกู้ขึ้นมาเพื่อสร้างใหม่ในปี 1945 แต่ต่อมาก็ถูกแยกชิ้นส่วนในปี 1950 

## อ้างอิง

### บรรณานุกรม

* 

หมวดหมู่:เรือเดินสมุทร
หมวดหมู่:เรือที่ต่อในอิตาลี
หมวดหมู่:เรือที่ต่อในตรีเยสเต
หมวดหมู่:เรือโดยสารของอิตาลี
หมวดหมู่:เรือกลไฟของอิตาลี
หมวดหมู่:เรือลำเลียงพลของอิตาลี
หมวดหมู่:สมุทรกรณีในปี พ.ศ. 2486
ปริซึมกลาน–ทอมป์สัน

right|thumb|250x250px| ปริซึมกลาน–ทอมป์สัน เบี่ยงเบนแสงสามัญและส่งผ่านแสงวิสามัญ แกนลำแสงจะตั้งฉากกับระนาบของภาพ อนึ่ง ลำแสงสีแดงที่ชี้ไปทางล่างขวาจะเกิดการหักเหเมื่อออกจากปริซึมด้วย แต่ไม่ได้แสดงในภาพนี้
**ปริซึมกลาน–ทอมป์สัน** (Glan–Thompson prism) เป็นปริซึมสำหรับโพลาไรเซอร์ชนิดหนึ่ง มีลักษณะคล้ายกับปริซึมนิคอล และ ปริซึมกลาน–ฟูโก โดยประกอบไปด้วยปริซึมสองก้อนที่ทำจากผลึกแคลไซต์เชื่อมต่อเข้าด้วยกัน

เมื่อแสงผ่านเข้ามายังแคลไซต์ก้อนแรก จะเกิดการหักเหสองแนวขึ้น แล้วทำให้ลำแสงที่เข้ามาถูกแยกออกเป็นสองลำ แต่ละลำจะแผ่ไปตามเส้นทางเดียวกันโดยมีค่าดรรชนีการหักเหที่แตกต่างกัน ที่ส่วนรอยต่อ แสงสามัญ (o-ray) จะเกิดการสะท้อนกลับทั้งหมด เหลือเพียงแสงวิสามัญ (e-ray) ที่จะถูกส่งผ่าน ดังนั้นปริซึมกลาน–ทอมป์สัน จึงสามารถใช้เป็น ตัวแยกลำแสงโพลาไรซ์ได้ วัตถุดิบสำหรับเชื่อมต่อนั้นเดิมทีใช้น้ำมันสนบาลซัม แต่ในปัจจุบันโดยทั่วไปมักถูกแทนที่ด้วยโพลิเมอร์สังเคราะห์

มุมรับแสง (มุมระหว่างลำแสงตกกระทบกับพื้นผิวปกติถึงพื้นผิวที่แสงผ่าน) ของปริซึมกลาน–ทอมป์สันจะกว้างกว่าเมื่อเทียบกับของปริซึมกลาน–ฟูโก (ซึ่งส่วนรอยต่อถูกแทนที่ด้วยอากาศ) แต่ขีดจำกัดบนของความรับอาบรังสีจะต่ำกว่าของปริซึมกลาน–ฟูโกมาก โดยจะอยู่ที่ประมาณ 1W/cm2 ในขณะที่ของปริซึมกลาน–ฟูโก จะอยู่ที่ประมาณ 100W/cm2

## อ้างอิง


หมวดหมู่:โพลาไรเซชัน
หมวดหมู่:ปริซึม
ซากูระ เอ็นโด

**ซากูระ เอ็นโด** (; เกิด 3 ตุลาคม ค.ศ. 2001 ที่จังหวัดไอจิ) ชื่อเล่น **ซากูจัง** () หรือ **เอ็นปิอิ** () เป็นไอดอล นักร้อง และนางแบบแฟชั่นชาวญี่ปุ่น ปัจจุบันเป็นสมาชิกของวงไอดอลญี่ปุ่น โนกิซากะโฟร์ตีซิกซ์ เป็นสมาชิกรุ่นที่สี่ของวง

## ประวัติ
### ชีวิตช่วงแรก
เธอเกิดเมื่อวันที่ 3 ตุลาคม 2001 ที่นครนาโงยะ จังหวัดไอจิ 

ขณะที่ศึกษาระดับชั้นมัธยมศึกษาตอนต้น เธอได้เป็นสมาชิกแตรวงประจำโรงเรียน  โดยมีความสามารถพิเศษ คือ เล่นแคลริเน็ต และยังเคยชนะเลิศการแข่งขันแตรวงระดับจังหวัดอีกด้วย ต่อมาเธอได้สำเร็จการศึกษาระดับชั้นมัธยมศึกษาตอนปลายในปี 2020

### อาชีพ
เอ็นโดผ่านการคัดเลือกเข้าเป็นสมาชิกโนกิซากะโฟร์ตีซิกซ์รุ่นที่สี่ ในวันที่ 19 สิงหาคม 2018 ต่อมาวันที่ 30 พฤศจิกายน มีการเปิดตัวของเอ็นโดและสมาชิกรุ่นที่สี่ผ่านเว็บไซต์ทางการของวง และเปิดตัวครั้งแรกอย่างเป็นทางการในวันที่ 3 ธันวาคม 2018 ในงาน "Nogizaka46 4th Generation Omitatekai" ซึ่งจัดขึ้นที่นิปปงบูโดกัง ต่อมาในวันที่ 15 กรกฎาคม 2019 เธอติดเซ็มบัตสึครั้งแรกในซิงเกิลที่ 24 ของโนกิซากะโฟร์ตีซิกซ์ "Yoake Made Tsuyogaranakutemoii" โดยได้รับเลือกให้เป็นสมาชิกแนวหน้าของเซ็มบัตสึ หรือ "ฟุคุจิน" (Fukujin) และเป็นเซ็นเตอร์ประจำซิงเกิล  

วันที่ 12 พฤษภาคม 2020 มีการประกาศว่าเอ็นโดได้รับคัดเลือกให้เป็นนางแบบพิเศษ (Exclusive Model) สำหรับนิตยสารแฟชั่น "non-no" ของสำนักพิมพ์ชูเอชะ ซึ่งตีพิมพ์ในฉบับรวมเดือนกรกฎาคม/สิงหาคม ที่วางจำหน่ายเมื่อวันที่ 20 พฤษภาคมในปีเดียวกัน

ในปี 2021 เอ็นโดได้รับเลือกให้เป็นเซ็นเตอร์ประจำซิงเกิลครั้งที่สองในซิงเกิลที่ 27 ของโนกิซากะโฟร์ตีซิกซ์ "Gomen ne Fingers Crossed"  ต่อมาปี 2022 เอ็นโดมีผลงานละครโทรทัศน์เรื่องแรก "What if there were a high school for “IKEMEN” only?" (もしも、イケメンだけの高校があったら) ออกอากาศผ่านช่องทีวีอาซาฮิ นอกจากนี้เธอยังได้ขึ้นปกนิตยสารแฟชั่น "non-no" ครั้งแรกในฉบับเดือนธันวาคมของปีเดียวกัน

ในปี 2023 เอ็นโดได้ออกโฟโต้บุ๊คหรือหนังสือรวมภาพเล่มแรกของเธอในชื่อ "Karen" ซึ่งวางจำหน่ายในวันที่ 3 ตุลาคม โดยสำนักพิมพ์ชูเอชะ 

## ผลงาน
### โนกิซากะโฟร์ตีซิกซ์
*ดูรายชื่อผลงานเพลงของโนกิซากะโฟร์ตีซิกซ์เพิ่มเติมที่*: รายชื่อผลงานเพลงของโนกิซากะโฟร์ตีซิกซ์
#### ซิงเกิล

#### อัลบั้ม

#### เพลงอื่นๆ
* Sekaijuu no Rinjin yo (2020)
* Route 246 (2020)

### ละคร

### มิวสิกวิดีโอ
* "3月9日" - Little Glee Monster (2022)

### สตรีมออนไลน์
* Fantasaka Gakuen และ Big Chorus Plan (ファンタ坂学園と大合唱計画) (2019)
* THE FIRST TAKE (2021-ปัจจุบัน)
* non-no 50th Thanks Party (2021)

### โฆษณาในโทรทัศน์

### ผู้บรรยาย
* การประกวดผู้นำเชียร์ชิงแชมป์ประเทศญี่ปุ่นประจำปี 2022 (チアリーディング日本選手権大会2022) (2022) 

## หนังสือ
### โฟโต้บุ๊ค
* ซากูระ เอ็นโด โฟโต้บุ๊ค "Karen" (3 ตุลาคม 2023, สำนักพิมพ์ชูเอชะ) 

### นิตยสาร
* non-no (20 พฤษภาคม 2020-ปัจจุบัน, สำนักพิมพ์ชูเอชะ) - รุ่นพิเศษ 
* Shinko Music Entertainment (26 ตุลาคม 2022) - The NEW ERA Book Fall & Winter 2022 

## อ้างอิง

## แหล่งข้อมูลอื่น

* ซากูระ เอ็นโด บนเว็บไซต์ทางการของโนกิซากะโฟร์ตีซิกซ์

หมวดหมู่:โนกิซากะโฟร์ตีซิกซ์
หมวดหมู่:ไอดอลญี่ปุ่น
หมวดหมู่:นักร้องญี่ปุ่น
หมวดหมู่:บุคคลจากจังหวัดไอจิ
ปุรเชษฐ์ ทอดสนิท

**ปุรเชษฐ์ ทอดสนิท**  (ชื่อเล่น: แบงค์; เกิด 9 พฤษภาคม พ.ศ. 2544) เป็นนักฟุตบอลอาชีพชาวไทยที่เล่นในตำแหน่งปีกหรือกองกลางตัวรุกให้กับเมืองทองยูไนเต็ด ในไทยลีกและทีมชาติไทย

### ประตูในนามทีมชาติ
#### ชุดเยาวชน
;รุ่นอายุไม่เกิน 23 ปี

## เกียรติประวัติ
### ทีมชาติ
;ไทย รุ่นไม่เกิน 23 ปี
* ซีเกมส์  เหรียญเงิน: 2023

## อ้างอิง

หมวดหมู่:ปีกฟุตบอล
หมวดหมู่:กองกลางฟุตบอล
หมวดหมู่:นักฟุตบอลทีมชาติไทย
หมวดหมู่:ผู้เล่นสโมสรฟุตบอลเมืองทอง ยูไนเต็ด
หมวดหมู่:ผู้เล่นสโมสรฟุตบอลบางปะอิน อยุธยา
หมวดหมู่:นักฟุตบอลชายชาวไทย
หมวดหมู่:นักฟุตบอลจากกรุงเทพมหานคร
บรูไคต์

**บรูไคต์**เป็นไทเทเนียมไดออกไซด์ (TiO2) ที่มีโครงสร้างผลึกแบบออร์ทอร์ฮอมบิก ซึ่งเกิดขึ้นในรูปแบบโพลีมอร์ฟิค ตามธรรมชาติที่รู้จักสี่รูปแบบ (แร่ธาตุที่มีองค์ประกอบเหมือนกันแต่มีโครงสร้างต่างกัน) อีกสามรูปแบบเหล่านี้ได้แก่ อะกาโอกิไนต์ (โมโนคลินิก), แอนาเทส (เตตระโกนัล) และรูไทล์ (เตตระโกนัล) บรูคไคต์นั้นหาได้ยากเมื่อเทียบกับอนาเทสและรูไทล์

บรูไคต์ได้รับการตั้งชื่อในปี พ.ศ. 2368 โดยนักวิทยาแร่ชาวฝรั่งเศสที่ชื่อ Armand Lévy สำหรับ Henry James Brooke (พ.ศ. 2314–2400) นักนักผลึกศาสตร์ชาวอังกฤษ นักแร่วิทยาและพ่อค้าขนสัตว์

## โครงสร้าง
โครงสร้างบรูไคต์สร้างขึ้นจากรูปทรงแปดด้านที่บิดเบี้ยว โดยมีไอออนไทเทเนียมที่จุดศูนย์กลางและไอออนออกซิเจนที่จุดยอดทั้งหกจุด รูปแปดด้านแต่ละหน้าแบ่งขอบสามด้านกับรูปแปดด้านที่อยู่ติดกัน สร้างโครงสร้างแบบออร์โธฮอมบิก

## อ้างอิง

## แหล่งข้อมูลอื่น

* Brookite structure 
* Crystal structures of rutile, anatase and brookite 
* JMol

หมวดหมู่:แร่ไทเทเนียม
หมวดหมู่:แร่ออกไซด์
ปราดา

**ปราดา** เป็นตราสินค้าแฟชั่นของอิตาลีที่มารีโอ ปราดา ก่อตั้งขึ้นเมื่อ ค.ศ. 1913 ในมิลาน โดยเชี่ยวชาญด้านกระเป๋าหนัง อุปกรณ์เดินทาง รองเท้า เสื้อผ้าสำเร็จรูป และเครื่องประดับแฟชั่น ปราดาอนุญาตให้ลูซอตติกาใช้ชื่อและตราสินค้ากับแว่นตา และอนุญาตให้ลอรีอัลใช้ชื่อและตราสินค้ากับน้ำหอม

## ประวัติ
### ก่อตั้ง
มารีโอกับมาร์ตีโนผู้เป็นน้องชายเริ่มกิจการบริษัทใน ค.ศ. 1913 ในชื่อ *ฟราเตลลีปราดา* ("พี่น้องปราดา") เป็นร้านขายเครื่องหนังชั้นดีในมิลาน ในขั้นต้น เป็นร้านขายสินค้าเกี่ยวกับสัตว์ นำเข้าหีบเดินทางแบบอังกฤษ และกระเป๋าถือ

## อ้างอิง

หมวดหมู่:ตราสินค้าหรูหรา
หมวดหมู่:ตราสินค้าไฮแฟชั่น
หมวดหมู่:บริษัทจดทะเบียนในตลาดหลักทรัพย์ฮ่องกง
หมวดหมู่:บริษัทรองเท้าของอิตาลี
หมวดหมู่:บริษัทอิตาลีที่ก่อตั้งในปี พ.ศ. 2456
เดอะ ชีส ซิสเตอร์

***เดอะ ชีส ซิสเตอร์*** () เป็นภาพยนตร์ไทยแซฟฟิกพูดถึงตัวละครแอลจีบีทีเรื่องแรกของ ไอแอม ฟิล์ม เผยถึงเรื่องราวของทั้งความรัก 4 คู่ผ่านการทำชีส นำแสดงโดยสมาชิกจากวงเกิร์ลกรุป บีเอ็นเคโฟร์ตีเอต และซีจีเอ็มโฟร์ตีเอต ได้แก่ มิลิน ดอกเทียน, กานต์ธีรา วัชรทัศนกุล, ปัญสิกรณ์ ติยะกร, เจนนิษฐ์ โอ่ประเสริฐ, วีรยา จาง, ณัฐทิชา จันทรวารีเลขา, มาณิฌา เอี่ยมดิลกวงศ์ และ วิทิตา สระศรีสม

## การเผยแพร่
*เดอะ ชีส ซิสเตอร์* เผยแพร่ครั้งแรกในวันที่ 24 พฤศจิกายน พ.ศ. 2565 ในโรงภาพยนตร์และฉายบนเน็ตฟลิกซ์ในวันที่ 9 มีนาคม พ.ศ. 2566

## นักแสดง

* มิลิน ดอกเทียน แสดงเป็น ฝน
* กานต์ธีรา วัชรทัศนกุล แสดงเป็น เฟิร์น
* ปัญสิกรณ์ ติยะกร แสดงเป็น นาว
* เจนนิษฐ์ โอ่ประเสริฐ แสดงเป็น ไอริน
* วีรยา จาง แสดงเป็น ปราง
* ณัฐทิชา จันทรวารีเลขา แสดงเป็น มิว
* มาณิฌา เอี่ยมดิลกวงศ์ แสดงเป็น แพท
* วิทิตา สระศรีสม แสดงเป็น เมจิ

## ผู้กำกับภาพยนตร์
* ชูเกียรติ ศักดิ์วีระกุล
* ฉันทนา ทิพย์ประชาติ
* ณัฐพงษ์ อรุณเนตร์
* อัศฎา ลิขิตบุญมา
* สรวิชญ์ เมืองแก้ว

## เพลงประกอบ
เพลงประกอบในแต่ละตอนของ*เดอะ ชีส ซิสเตอร์* ได้แก่
* "ข้าง ๆ" โดย อิสราภา ธวัชภักดี ในตอน Dairy Farmer
* "ชีส" โดย ปัญสิกรณ์ ติยะกร ในตอน Cheese Maker
* "Bye Bye" โดย ณัฐทิชา จันทรวารีเลขา และ วีรยา จาง ในตอน Deliver
* "ลาลารัก" โดย กชพร ลีละทีป ในตอน Baker

## อ้างอิง

หมวดหมู่:ภาพยนตร์ไทย
หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2565
หมวดหมู่:บีเอ็นเคโฟร์ตีเอต
หมวดหมู่:ภาพยนตร์ไทยในคริสต์ทศวรรษ 2020
หมวดหมู่:ภาพยนตร์ที่กำกับโดย ชูเกียรติ ศักดิ์วีระกุล
หมวดหมู่:ภาพยนตร์ภาษาไทยในคริสต์ทศวรรษ 2020
พูร์ซักลาร์

**พูร์ซักลาร์** () เป็นเขตมหานครในอังการา เมืองหลวงของประเทศตุรกี เมืองนี้กลายเป็นเทศบาลเมืองใน ค.ศ. 1987 และยกสถานะเป็นอำเภอใน ค.ศ. 2008

## ประชากร

## อ้างอิง

## แหล่งข้อมูลอื่น
* Mayorship of Pursaklar (in Turkish) 
* Municipality of Pursaklar (in Turkish)
ท่าอากาศยานทาโพลีม

**ท่าอากาศยานทาโพลีม** (, ) เป็นท่าอากาศยานนานาชาติให้บริการพื้นที่รัฐกัว ประเทศอินเดีย และเป็นท่าอากาศยานหลักของกัว บริหารงานโดยกรมท่าอากาศยานอินเดีย (AAI) เป็นเขตพลเมืองภายในฐานทัพกองทัพเรืออินเดีย ไอเอ็นเอส หันสา ท่าอากาศยานตั้งอยู่ที่ทาโพลีม อำเภอกัวใต้  จากนครใกล้สุด วาสโกเดอกามา,  จากมรรเคา และ  จากเมืองหลวงของรัฐ ปณชี

อาคารผู้โดยสารเปิดใช้ในปี 2013 ผลงานออกแบบโดยครีเอทีฟกรุ๊ป สัญชาติอินเดีย ในปีงบประมาณ 2022-2023 มีผู้โดยสารเดินทางผ่านท่าอากาศยาน 8.5 ล้านคน มีเที่ยวบินยุโรปจำนวนหนึ่งที่บินมายังกัวเพียงบางช่วงของปี ส่วนใหญ่ระหว่างพฤศจิกายนถึงพฤษภาคม เช่น เที่ยวบินระหว่างสหราชอาณาจักร (ลอนดอนแกตวิก กับ แมนเชสเตอร์) ของ ทียูไอแอร์เวส์ และเที่ยวบินจำนวนหนึ่งระหว่างเมืองในรัสเซีย

ความหนาแน่นในอาคารผู้โดยสารและทางอากาศของท่าอากาศยาน เป็นผลมาขากการใช้งานร่วมกับการบินทหารอากาศและกิจกรรมของทหารเรือ จึงมีการเสนอการสร้างท่าอากาศยานแห่งที่สอง ท่าอากาศยานมโนหัร ขึ้นมารองรับ ท่าอากาศยานนี้สร้างเสร็จไปเมื่อ 11 ธันวาคม 2022 และเปิดให้บริการในวันที่ 5 มกราคม 2023 ตั้งอยู่ห่างไป  จากทาโพลีม

## อ้างอิง

ทพลม
หมวดหมู่:สิ่งก่อสร้างในรัฐกัว
โดฮาคอร์นิช

**โดฮาคอร์นิช** (, ) เป็นพรอมเมอนาดริมอ่าว มีความยาว  ทอดไปตามอ่าวโดฮา ในโดฮา เมืองหลวงของประเทศกาตาร์ กิจกรรมการเฉลิมฉลองรายปี เช่น วันชาติกาตาร์ และ วันกีฬาชาติ เฉลิมฉลองโดยมีศูนย์กลางอยู่ที่โดฮาคอร์นิช โดฮาคอร์นิชยังเป็นสถานที่ท่องเที่ยวสำคัญของโดฮา

มีจุดหมายตาสำคัญจำนวนมากของโดฮาที่ตั้งอยู่บนโดฮาคอร์นิช โดฮาคอร์นิชเริ่มต้นที่พิพิธภัณฑ์ศิลปะอิสลาม และสิ้นสุดที่โรงแรมเชอราตันโดฮารีสอร์ต คอร์นิชแบ่งออกเป็นสามส่วนหลัก คือ สวนและพรอมเมอนาดคอร์นิช (Corniche Park and Promenade), ถนนคอร์นิช (Corniche Street) และ เขตรัฐบาล (Government zone) 

## อ้างอิง
สถานีวิทยุแห่งชาติจีน

**สถานีวิทยุแห่งชาติจีน** (; ย่อ: CNR; ) เป็นเครือข่ายวิทยุแห่งชาติของจีน มีสำนักงานใหญ่อยู่ในปักกิ่ง CNR เป็นหน่วยงานบริการวิทยุกระจายเสียงแห่งชาติของไชนามีเดียกรุป (หรือที่รู้จักกันในชื่อ "วอยซ์ออฟไชนา") ซึ่งเป็นของรัฐ

## ประวัติศาสตร์
โครงสร้างพื้นฐานเริ่มต้นด้วยเครื่องส่งสัญญาณจากมอสโกเพื่อตั้งสถานีแห่งแรกที่เหยียนอาน (延安) โดยใช้สัญญาณเรียกขาน **XNCR** ("**วิทยุจีนใหม่**") สำหรับการออกอากาศ และเป็นสถานีวิทยุแห่งแรกที่ก่อตั้งโดยพรรคคอมมิวนิสต์จีนใน ค.ศ. 1940

ทางตะวันตกเป็นที่รู้จักในชื่อ **สถานีวิทยุเหยียนอานซินหฺวา** () ออกอากาศวันละสองชั่วโมง ส่วนในประเทศจีนมีชื่อว่า **สถานีวิทยุกระจายเสียงเหยียนอานซินหฺวา** ก่อตั้งขึ้นเมื่อวันที่ 30 ธันวาคม ค.ศ. 1940

วันที่ 25 มีนาคม ค.ศ. 1949 เปลี่ยนชื่อเป็น **สถานีวิทยุกระจายเสียงชานเป่ย์ซินหฺวา** () หลังย้ายออกจากเหยียนอาน จากนั้นเริ่มออกอากาศในเป่ย์ผิง (ชื่อเดิมของปักกิ่ง) ภายใต้ชื่อ **สถานีวิทยุกระจายเสียงเป่ย์ผิงซินหฺวา** () และในวันที่ 5 ธันวาคม ค.ศ. 1949 เป็นเวลาสองเดือนหลังก่อตั้งสาธารณรัฐประชาชนจีน สถานีวิทยุแห่งนี้ก็ได้รับการตั้งชื่ออย่างเป็นทางการว่า **สถานีวิทยุกระจายเสียงประชาชนกลาง** โดยสถานีนำเสนอรายการออกอากาศวันละ 15.5 ชั่วโมงครอบคลุมพื้นที่ส่วนใหญ่ของประเทศจีน

เหมา เจ๋อตงเน้นย้ำว่าพลเมืองทุกคนควรฟังวิทยุในวันที่ 5 พฤษภาคม ค.ศ. 1941 โดย "สำนักสื่อและกระจายเสียงกลาง" เป็นผู้ผลักดันให้โรงเรียน หน่วยทหาร และองค์การสาธารณะทุกระดับติดตั้งลำโพงสาธารณะขนาดใหญ่และเครื่องส่งสัญญาณวิทยุ ภายในทศวรรษ 1960 มีการติดตั้งลำโพงถึง 70 ล้านตัวซึ่งเข้าถึงประชากรในชนบทจำนวน 400 ล้านคน

สถานีวิทยุกระจายเสียงประชาชนกลางพัฒนาระบบการส่งสัญญาณแบบมีสาย ซึ่งเชื่อมต่อกับเสาโทรศัพท์ทั่วไปที่มีลำโพงแขวนอยู่ สถานีท้องถิ่นมักตั้งอยู่ในที่ตั้งอำเภอหรือในโรงงานและหน่วยผลิตแต่ละแห่ง สิ่งนี้เป็นส่วนหนึ่งของอุดมการณ์ของเหมาเจ๋อตุงที่ต้องการส่งมอบ "การเมืองตามต้องการ" สถานีนี้ทำหน้าที่เป็นกองบัญชาการโฆษณาชวนเชื่อในช่วงการปฏิวัติวัฒนธรรม

ในช่วงการปฏิวัติวัฒนธรรม วิทยุกลางนำเสนอรายการประจำวันอย่างครอบคลุม โดยเริ่มต้นด้วยเพลงตงฟางหง รายการส่วนใหญ่ในแต่ละวันประกอบด้วยรายการข่าวและวัฒนธรรม สลับกับรายการพิเศษในหัวข้อต่าง ๆ เช่น กายบริหารตอนเช้า รายการสำหรับเด็ก และการออกอากาศที่เกี่ยวกับกองทัพ

สถานีนี้ได้ชื่อภาษาอังกฤษ **China National Radio** ในภายหลัง

## บริการ

### สถานีวิทยุ

### ช่องโทรทัศน์
* CNR Care: เน้นข้อมูลด้านสุขภาพเป็นหลัก หยุดแพร่ภาพตั้งแต่ 1 กรกฎาคม ค.ศ. 2019
* CNR Mall: ช่องรายการชอปปิงทางโทรทัศน์ – กิจการร่วมทุนกับ QVC

## ดูเพิ่ม
* บรรษัทแพร่ภาพกระจายเสียงแห่งประเทศจีน (สถานีวิทยุพรรคชาตินิยมแรก)
* ไชนาเรดิโออินเตอร์เนชันแนล
* สถานีวิทยุโทรทัศน์กลางแห่งประเทศจีน

## หมายเหตุ

## อ้างอิง

## แหล่งข้อมูลอื่น

* 

*
หมวดหมู่:สถานีวิทยุภาษาจีน
หมวดหมู่:ผู้แพร่ภาพกระจายเสียงหลายภาษา
หมวดหมู่:ก่อตั้งในประเทศจีนในปี พ.ศ. 2483
หมวดหมู่:บริษัทสื่อมวลชนที่ก่อตั้งในปี พ.ศ. 2483
หมวดหมู่:สถานีวิทยุที่ก่อตั้งในปี พ.ศ. 2483
หมวดหมู่:สื่อมวลชนในปักกิ่ง
หมวดหมู่:ไชนามีเดียกรุป
ปริซึม (ทัศนศาสตร์)

right|thumb|238x238px| ปริซึมสามเหลี่ยม
**ปริซึม** (prism) ในทางทัศนศาสตร์ เป็นอุปกรณ์สำหรับทำให้แสงเกิด การกระจาย การหักเห การหักเหสองแนว การสะท้อนกลับทั้งหมด ทำขึ้นจาก ทรงหลายหน้า ที่ใช้วัสดุเป็นตัวกลางที่โปร่งใส เช่น แก้ว หรือ ควอตซ์ โดยมากแล้วจะใช้ทรงปริซึมสามเหลี่ยม

## ภาพรวม
[right|thumb|244x244px| [การกระจาย (ทัศนศาสตร์)|การกระจายแสงโดยปริซึม]]
เนื่องจากดรรชนีหักเหแสงของวัสดุแปรผันตาม ความยาวคลื่น ของแสง ทิศทางของแสงที่ผ่านปริซึมจึงแปรผันตามความยาวคลื่น ปรากฏการณ์นี้เรียกว่า การกระจาย สามารถทำให้แสงแยกเป็นสเปกตรัมได้

ปริซึมยังใช้เพื่อเป็นตัวเปลี่ยนทิศทางของแสงโดยทำให้เกิดการสะท้อนกลับทั้งหมด ในกรณีนี้ ระนาบที่แสงตกกระทบปริซึมและออกจากปริซึมจะตั้งฉากกับทิศทางการเดินทางของแสง และจะไม่เกิดการกระจายของแสงเนื่องจากการหักเห ตัวอย่างเช่น ใน กล้องสองตา ภาพจะกลับด้านเพื่อสร้างภาพตั้งตรง (ปริซึมปอร์โร, ปริซึมหลังคา) หรืออย่างเช่น ในช่องมองภาพของกล้องสะท้อนภาพเลนส์เดี่ยว แกนเชิงแสงจะหักเลี้ยวสามครั้งก่อนจะไปสู่ช่องมองภาพ (เพนทาปริซึม)

ปริซึมรูปวงแหวนขนาดใหญ่บางครั้งถูกวางไว้รอบ ๆ เลนส์แฟรแนลที่ใช้ในประภาคารเพื่อเป็นตัวเสริม

นอกจากนี้แล้วยังมีปริซึมสำหรับทำเป็นโพลาไรเซอร์ โดยแยกทิศทางการเดินทางของแสงตามโพลาไรเซชัน หรือส่งผ่านแสงโพลาไรซ์เพียงทิศทางเดียว

## ปริซึมชนิดต่าง ๆ ตามการใช้งาน
### สเปกโทรสโกปี
* ปริซึมกระจายแสง
* ปริซึมอับเบอ
* ปริซึมเปลลิน–โบรกา
* ปริซึมอามีชี
* กริซึม
* ลูกบาศก์มุม

### หักเปลี่ยนทิศทางหรือแยกลำแสง
[right|thumb| [เพนทาปริซึม]]
* เพนทาปริซึม
* ปริซึมปอร์โร
* ปริซึมปอร์โร–อับเบอ
* ปริซึมอับเบอ–เคอนิช
* ปริซึมชมิท–เพชาน
* ปริซึมโดฟ
* ปริซึมไดโครอิก
* ปริซึมหลังคาอามีชี

### โพลาไรเซชัน
[thumb| [ปริซึมวอลลัสตัน]]
* การแยกโดยการสะท้อนกลับทั้งหมด
** ปริซึมนิคอล
** ปริซึมกลาน–ทอมป์สัน
** ปริซึมกลาน–ฟูโก
** ปริซึมกลาน–เทย์เลอร์
* การแยกโดยการหักเห
** ปริซึมวอลลัสตัน
** ปริซึมโรชง
** ปริซึมเซนาร์มง
* สี่เหลี่ยมขนมเปียกปูนแฟรแนล

หมวดหมู่:ทัศนูปกรณ์
หมวดหมู่:ทัศนศาสตร์
หมวดหมู่:ปริซึม
ความเป็นมลายู

**ความเป็นมลายู** (; , อักษรยาวี: ) เป็นสถานะของความเป็นมลายูหรือลักษณะเฉพาะของมลายู สิ่งนี้อาจรวมถึงสิ่งที่ผูกมัดและแยกแยะชาวมลายูและเป็นพื้นฐานของเอกภาพและอัตลักษณ์ของพวกเขา ผู้ที่เรียกตนเองเป็นมลายูพบได้ในประเทศแถบเอเชียตะวันออกเฉียงใต้หลายประเทศที่เป็นอันหนึ่งอันเดียวกันด้วยอัตลักษณ์ร่วมทางความคิด แต่ถูกแบ่งด้วยขอบเขตทางการเมือง ประวัติศาสตร์ที่แตกต่างกัน ภาษาถิ่นที่แตกต่างกัน และลักษณะเฉพาะของประสบการณ์ในท้องถิ่น ในขณะที่ศัพท์ 'มลายู' ใช้กันอย่างแพร่หลายและเข้าใจได้ง่ายในภูมิภาคนี้ แต่ยังคงเปิดกว้างต่อการตีความที่แตกต่างกัน เนื่องจากคุณลักษณะที่หลากหลายและยืดหยุ่นปรับตัวได้ 'มลายู' ในฐานะอัตลักษณ์หรือสัญชาติจึงถือเป็นหนึ่งในแนวคิดที่เข้าใจได้ยากและน่าสับสนมากที่สุดในโลกเอเชียตะวันออกเฉียงใต้ที่มากมายหลายเชื้อชาติ

ลักษณะพื้นฐานทางด้านสังคมที่มีร่วมกันของอัตลักษณ์มลายูส่วนใหญ่คาดว่ามีต้นกำเนิดมาจากการขึ้นครองอำนาจของรัฐสุลต่านมะละกาในคริสต์ศตวรรษที่ 15 หลังการพิชิตมะละกาใน ค.ศ. 1511 แนวคิดเรื่องความเป็นมลายูพัฒนาขึ้นในสองวิธี: วิธีหนึ่งเพื่ออ้างสิทธิ์สายตระกูลของกษัตริย์หรือยอมรับการสืบเชื้อสายจากศรีวิชัยและมะละกา และอีกรูปแบบเพื่อสื่อถึงความเป็นพหุพาณิชพลัดถิ่นรอบนอกของโลกมลายูที่ยังคงไว้ซึ่งภาษามลายู ขนบธรรมเนียม และวิธีปฏิบัติทางการค้าของศูนย์การค้ามะละกา ในช่วงกลางคริสต์ศตวรรษที่ 20 แนวคิดต่อต้านลัทธิล่าอาณานิคมตะวันตกของความเป็นมลายูที่ถูกโรแมนติไซซ์ (romanticize) เป็นองค์ประกอบสำคัญของชาตินิยมมลายูที่ทำให้การปกครองของอังกฤษในมาลายาสิ้นสุดลง

ปัจจุบัน เสาหลักของความเป็นมลายูที่ได้รับการยอมรับมากที่สุดคือ ผู้นำมลายู ภาษาและวัฒนธรรมมลายู และศาสนาอิสลาม ทั้งหมดเป็นสถาบันในประเทศบรูไนและประเทศมาเลเซียที่มีประชากรส่วนใหญ่เป็นมลายูทั้งสองประเทศ โดยบรูไนประกาศให้ราชาธิปไตยอิสลามมลายูเป็นปรัชญาประจำชาติ ส่วนมาเลเซียระบุอัตลักษณ์มลายูในรัฐธรรมนูญมาเลเซีย มาตราที่ 160

## อ้างอิง

## บรรณานุกรม

* 
* 
* 
* 
* 
* 
* 
* 

หมวดหมู่:กลุ่มชาติพันธุ์ศาสนาในทวีปเอเชีย
หมวดหมู่:กฎเกณฑ์เชื้อชาติและศาสนาในประเทศมาเลเซีย
หมวดหมู่:ชาวมลายู
หมวดหมู่:ศาสนาอิสลามในประเทศอินโดนีเซีย
หมวดหมู่:ศาสนาอิสลามในประเทศมาเลเซีย
หมวดหมู่:ศาสนาอิสลามในประเทศบรูไน
หมวดหมู่:ศาสนาอิสลามในประเทศสิงคโปร์
หมวดหมู่:ศาสนาอิสลามในประเทศไทย
ปรากฏการณ์ฟาราเดย์

thumb|upright=1.35|การหมุนของแสงโพลาไรซ์เนื่องจากปรากฏการณ์ฟาราเดย์
**ปรากฏการณ์ฟาราเดย์** (Faraday effect) เป็นปรากฏการณ์ที่ระนาบของโพลาไรเซชันเกิดการหมุนเมื่อแสงโพลาไรซ์แบบเส้นตรงแผ่ผ่านสสารในทิศทางที่ขนานกับสนามแม่เหล็ก การหมุนนี้เรียกว่า **การหมุนฟาราเดย์** (Faraday Rotation)

ปรากฏการณ์นี้ถูกค้นพบโดย ไมเคิล ฟาราเดย์ ใน ค.ศ. 1845

## คำนิยาม
ให้ \alpha เป็นการหมุนเชิงแสงเนื่องจากปรากฏการณ์ฟาราเดย์ H คือความแรงสนามแม่เหล็ก และ l คือความยาวของวัสดุที่แสงโพลาไรซ์ จะได้ว่า

: \alpha = V H l

โดย V เรียกว่า ค่าคงที่แวร์แด (Verdet constant) เป็นค่าคงที่ซึ่งขึ้นอยู่กับชนิดของสสาร ความยาวคลื่นของแสงโพลาไรซ์ และอุณหภูมิ

## การประยุกต์ใช้
ปรากฏการณ์ฟาราเดย์ใช้ในองค์ประกอบที่เรียกว่า **ไอโซเลเตอร์** (isolator) ซึ่งทำหน้าที่เป็นตัวป้องกันไม่ให้แสงสะท้อนย้อนกลับมายังแหล่งกำเนิดแสง สารที่ให้แสงโพลาไรซ์ผ่านอาจใช้เป็นโกเมน

นอกจากนี้ยังสามารถวัดความแรงของสนามแม่เหล็ก ณ ตำแหน่งหนึ่ง ๆ ได้โดยใช้ปรากฏการณ์ฟาราเดย์ สามารถใช้วัดกระแสไฟฟ้าในวงจรไฟฟ้าที่สร้างสนามแม่เหล็กโดยไม่ต้องใช้แอมมิเตอร์  นอกจากนี้ยังใช้ในการสังเกตการณ์ควอนตัมฟลักซ์แม่เหล็กในสถานะผสมของตัวนำยวดยิ่งชนิดที่สอง

## อ้างอิง

หมวดหมู่:ไมเคิล ฟาราเดย์
หมวดหมู่:ปรากฏการณ์ทางฟิสิกส์
หมวดหมู่:แม่เหล็ก
หมวดหมู่:ทัศนศาสตร์
หมวดหมู่:โพลาไรเซชัน
ซูซุ

**ซูซุ** () เป็นนครที่ตั้งอยู่ทางตะวันออกเฉียงเหนือของจังหวัดอิชิกาวะ ประเทศญี่ปุ่น มีขนาดพื้นที่ทั้งสิ้น 247.20 ตารางกิโลเมตร (95.44 ตารางไมล์) มีจำนวนประชากร ณ วันที่ 1 เมษายน ค.ศ. 2023 ประมาณ 11,979 คน มีความหนาแน่นของประชากร 48.5 คนต่อตารางกิโลเมตร

นครซูซุได้รับผลกระทบอย่างมากจากแผ่นดินไหวที่เกิดขึ้นสามครั้ง ครั้งแรกในเดือนมิถุนายน ค.ศ. 2022 ขนาด 5.4 วัดความรุนแรงได้ 6- ครั้งที่สองเกิดขึ้นเมื่อวันที่ 5 พฤษภาคม ค.ศ. 2023 ขนาด 6.5 วัดความรุนแรงได้ 6+ ครั้งที่สามเป็นครั้งใหญ่ที่สุดเกิดขึ้นเมื่อวันที่ 1 มกราคม ค.ศ. 2024 ขนาด 7.6 วัดความรุนแรงได้ 7

## ที่มาของชื่อ
นครซูซุได้รับการตั้งชื่อตามศาลเจ้าซูซุซึ่งเป็นศาลเจ้าชินโตโบราณตั้งอยู่ในพื้นที่อาวาซุของเมือง ชื่อเมือง "ซูซุ" ปรากฏคราแรกในบันทึกสมัยนารา แต่อย่างไรก็ตามตัวอักษรคันจิของเมือง (珠洲) ก็ยังไม่ถูกใช้จนถึงยุควาโดะ (ค.ศ. 713) นอกจากนี้ยังมีทฤษฎีที่เชื่อว่าชื่อเมืองนี้มาจากภาษาไอนุเช่นเดียวกับชื่อสถานที่หลายแห่งในคาบสมุทรโนโตะ

## ภูมิศาสตร์
นครซูซุมีอาณาเขตครอบคลุมปลายแหลมสุดของคาบสมุทรโนโตะจังหวัดอิชิกาวะ ซึ่งล้อมรอบด้วยทะเลญี่ปุ่นทั้งสามด้าน พื้นที่บางส่วนของเมืองตั้งอยู่ในเขตกึ่งอุทยานแห่งชาติโนโตะฮันโต

### เทศบาลข้างเคียง
* ทิศตะวันตก: นครวาจิมะ จังหวัดอิชิกาวะ
* ทิศใต้: เมืองโนโตะ อำเภอโฮซุ จังหวัดอิชิกาวะ

### ภูมิอากาศ
ซูซุมีภูมิอากาศแบบอบอุ่นชื้นกึ่งเขตร้อน (การแบ่งเขตภูมิอากาศแบบเคิพเพิน *Cfa*) โดยมีฤดูร้อนที่อบอุ่นแต่มีฤดูหนาวที่หนาวเย็นและมีหิมะตกหนัก อุณหภูมิเฉลี่ยทั้งปีคือ 13.0 °C ปริมาณน้ำฝนเฉลี่ยทั้งปีอยู่ที่ 2234 มม. โดยเดือนกันยายนเป็นเดือนที่ฝนตกชุกที่สุด มีอุณหภูมิเฉลี่ยสูงสุดในเดือนสิงหาคมที่ประมาณ 25.4 °C และต่ำสุดในเดือนมกราคมที่ประมาณ 2.4 °C 





## อ้างอิง

## แหล่งข้อมูลอื่น
* 
*  

หมวดหมู่:นครในจังหวัดอิชิกาวะ
หมวดหมู่:คาบสมุทรโนโตะ
อือร์กึพ

**อือร์กึพ** (;  *Prokópio,* หรือในภาษากรีกแคปพาโดเชีย:  *Prokópi*; ) เป็นเมืองและอำเภอในจังหวัดเนฟเชฮีร์ ภูมิภาคอานาโตเลียกลาง ประเทศตุรกี ประชากรในเมืองมี 20,500 คนใน ค.ศ. 2011 อำเภอนี้กินพื้นที่  และตัวเมืองอยู่ในระดับความสูงเฉลี่ย 

## เมืองพี่น้อง
* ลาริสซา ประเทศกรีซ (ตั้งแต่ ค.ศ. 1996)
* Kireas ประเทศกรีซ (ตั้งแต่ ค.ศ. 2004)

## ดูเพิ่ม
*แคปพาโดเชีย

## อ้างอิง

## ข้อมูล
*
*

## แหล่งข้อมูลอื่น

* District governor's official website 
* District municipality's official website 
* Map of Ürgüp district
* St George and the dragon
* Administrative map of Ürgüp district
* Hundreds of pictures of Ürgüp
* Ürgüp State Agency


หมวดหมู่:เมืองในประเทศตุรกี
หมวดหมู่:แคปพาโดเชีย
หมวดหมู่:อำเภอในจังหวัดเนฟเชฮีร์
โพลาไรเซชันแบบวงรี

alt=Diagrama de polarización elíptica|right| ไดอะแกรมโพลาไรเซชันแบบวงรี
ในทางทฤษฎีแม่เหล็กไฟฟ้า **โพลาไรเซชันแบบวงรี** (polarización elíptica) คือ โพลาไรเซชันของรังสีแม่เหล็กไฟฟ้า ในลักษณะที่การสั่นของเวกเตอร์ทิศทางของสนามไฟฟ้าอธิบายได้ในรูปของวงรีในระนาบที่ตั้งฉากกับทิศทางการแผ่ของคลื่น คลื่นแสงที่มีการโพลาไรซ์เป็นแบบวงรีอาจมองว่าเป็นผลรวมของคลื่นโพลาไรซ์เชิงเส้นสองคลื่นซึ่งมีระนาบโพลาไรซ์ทำมุมตั้งฉากกันและมีเฟสต่างกัน 90 องศา

เนื่องจากสนามไฟฟ้าสามารถหมุนตามเข็มนาฬิกาหรือทวนเข็มนาฬิกาก็ได้ในขณะที่แผ่ไป คลื่นโพลาไรซ์แบบวงรีจึงมีไครัลลิตี 

โพลาไรเซชันรูปแบบอื่น ๆ คือ โพลาไรเซชันแบบวงกลม และ โพลาไรเซชันแบบเส้นตรง นั้นอาจถือได้ว่าเป็นกรณีพิเศษของโพลาไรเซชันแบบวงรี

ชื่อเรียกนี้ถูกใช้เป็นครั้งแรกโดยโอกุสแต็ง-ฌ็อง แฟรแนลในปี 1822

## อ้างอิง

หมวดหมู่:โพลาไรเซชัน
โพลาไรเซชันแบบเส้นตรง

right|thumb|410x410px| ภาพแสดงสนามไฟฟ้าของคลื่นแสง (สีน้ำเงิน) ซึ่งจะเห็นว่าเป็นเส้นตรงเมื่อมองบนรถนาบที่ตั้งฉากกับทิศการแผ่ (เส้นสีม่วง) และประกอบด้วยส่วนประกอบสองส่วนซึ่งตั้งฉากกันและเฟสตรงกัน (คลื่นสีแดงและสีเขียว)
ในทางทฤษฎีแม่เหล็กไฟฟ้า **โพลาไรเซชันแบบเส้นตรง** หรือ **โพลาไรเซชันเชิงเส้น** (polarización lineal) ของรังสีแม่เหล็กไฟฟ้า เป็นโพลาไรเซชันในกรณีที่การสั่นของเวกเตอร์สนามไฟฟ้าหรือสนามแม่เหล็กอยู่ในแนวระนาบที่ตั้งฉากกับทิศทางของการแผ่

ทิศทางการจัดเรียงตัวของคลื่นแม่เหล็กไฟฟ้าที่มีการโพลาไรซ์เป็นแบบเส้นตรงนั้นจะถูกนิยามโดยทิศทางของเวกเตอร์สนามไฟฟ้า ตัวอย่างเช่น ถ้าเวกเตอร์สนามไฟฟ้าอยู่ในแนวตั้ง (ชี้ขึ้นและลงสลับกันเมื่อคลื่นเคลื่อนที่) รังสีนี้จะเรียกว่าโพลาไรซ์ในแนวตั้ง

## ดูเพิ่ม
* โพลาไรเซชัน
** โพลาไรเซอร์
** โพลาไรเซชันแบบวงกลม
** โพลาไรเซชันแบบวงรี
** กฎของมาลุส

## อ้างอิง
* 
* แอนิเมชันของโพลาไรเซชันแบบเส้นตรง (บน YouTube )
* การเปรียบเทียบโพลาไรเซชันแบบเส้นตรงกับแบบวงกลมและวงรี

หมวดหมู่:โพลาไรเซชัน
บาสเกตบอลชายทีมชาติกัมพูชา

thumb|120px|right|โลโก้เดิมของสหพันธ์กีฬาบาสเกตบอลแห่งกัมพูชา (CBF)

**บาสเกตบอลชายทีมชาติกัมพูชา** เป็นตัวแทนของประเทศกัมพูชาในการแข่งบาสเกตบอลระดับนานาชาติ และบริหารงานโดยสหพันธ์กีฬาบาสเกตบอลแห่งกัมพูชา (CBF) ซึ่งในกีฬาบาสเกตบอลชายในซีเกมส์ 2015 ทีมกัมพูชาได้มีผลงานที่ดีที่สุดเท่าที่เคยมีมา

## ตำแหน่งหัวหน้าผู้ฝึกสอน
*  ออสติน โคเลดอยล์ – ค.ศ. 2009–2017
*  เอ็ด สกอลัน – ค.ศ. 2019
*   แฮร์รี ซาวายา – ค.ศ. 2023–ปัจจุบัน

## ทีม 3x3
นับเป็นครั้งแรกในประวัติศาสตร์ ที่กัมพูชาจะมีทั้งทีมบาสเกตบอล 5x5 "ธรรมดา" 5x5 และทีมบาสเกตบอล 3x3 ในการแข่งซีเกมส์ 2021

## อ้างอิง

## แหล่งข้อมูลอื่น
* Cambodia Basketball Federation at fiba.com
* Rank  at fiba.com
* Cambodian team on Asia-basket.com 
* Cambodia National Basketball Team 2015 - Facebook account
* Cambodia Basketball Federation - Facebook account
* Basketball Mens Singapore vs Cambodia (Day 6) | 28th SEA Games Singapore 2015 Youtube.com video

กัมพูชา